Battle Royale Call of Duty Dilancarkan Pada Hari Ini, Percuma Untuk Semua Pemain

Setelah sekian banyak laporan dan info tertiris, Activision akhirnya mendedahkan secara rasmi tentang mode battle royale dalam Call of Duty: Modern Warfare.

Pertama sekali, apa yang korang perlu tahu ialah mode ini adalah standalone free-to-play, bermakna, mode ini adalah percuma untuk semua pemain, sama ada korang memiliki Call of Duty: Modern Warfare ataupun tidak.
Digelar Warzone, game yang berasingan dengan game asal Call of Duty: Modern Warfare ini akan membawakan seramai 150 pemain dalam satu-satu perlawanan, mempunyai dua mode berbeza, dan mempunyai fungsi cross-play antara PS4, Xbox One dan PC.
Dua mode yang akan ditampilkan ialah Battle Royale dan Plunder. Battle Royale adalah mode seperti game-game battle royale yang lain: turun ke kawasan luas, mencari senjata dan gajet terbaik untuk terus hidup dalam kawasan bulatan yang semakin mengecil. Plunder pula ialah mode baharu yang objektifnya adalah untuk mengumpul seberapa banyak ‘harta’. Harta ini akan didapati melalui menumpaskan pemain lawan, aktiviti looting, dan melengkapkan kontrak yang ada dalam game.
Kedua-dua mode ini akan dimainkan di map bernama Verdansk, sebuah map yang mengumpulkan beberapa lokasi ikonik dalam francais Call of Duty, serta penambahan beberapa lokasi lain. Pelbagai kenderaan tersedia untuk ditempur seperti ATV, trak, helikopter dan banyak lagi.
Warzone akan membawakan satu gameplay baharu yang tidak pernah diperkenalkan dalam mana-mana game battle royale sebelum ini. Apabila seseorang pemain telah tewas, mereka akan memasuki satu sistem baharu di mana pemain itu berpeluang untuk hidup semula. Mereka akan ke satu perlawanan 1v1 di map Gulag dengan pemain lain yang juga telah tewas dalam battle royale sebelum ini. Pemain yang memenangi pertarungan 1v1 ini akan hidup semula dan menyambung perjalanan battle royale mereka bersama skuad asal.
Selain pertarungan 1v1 ini, pemain juga boleh dihidupkan semula melalui kerja keras yang dilakukan oleh skuad, sama seperti mekanisme Respawn yang ada dalam Apex Legends, yang turut digunapakai ke dalam Fortnite selepas itu.
Bagi mereka yang memiliki Call of Duty: Modern Warfare, mereka akan boleh mula muat-turun dan mainkan game ini pada 11 malam, 10 Mac 2020. Manakala, mereka yang tidak memiliki Call of Duty: Modern Warfare pula bermula pada 3 pagi, 11 Mac 2020.
Bersedia untuk bertarung dalam dunia battle royale serba baharu!


Psychological Horror VR Transference Semakin Gelap dan Membuat Pemain Rasa Tidak Tenang

Trailer terbaru Transference di pentas Ubisoft di E3 2018 menunjukan lagi kegelapan gangguan di dalam kepala apabila didera secara mental, meninggalkan rasa yang buat kita tidak senang duduk.

Kerjasama antara Ubisoft Montral dan SpectreVision membawa fusion lakonan live-action serta video game membawa vibes yang sejuk suram tentang seorang budak lelaki yang terperangkap bawah penjagaan ayah yang kuat menderanya.
Bermain teka-teki dan puzzle yang bermain di dalam minda yang kian akan menjadi jalan cerita dilakonkan oleh pelakon sebenar. Semakin lama bermain game ini, semakin keliru pemain dengan perbezaan realiti dan halusinasi penuh dengan drama keluarga dan kisah lama yang ditaburi gula untuk menutup kepahitan di alami selama ini. Jom imbau kembali pengumuman game ini pada E3 2017.

Transference akan keluar pada musim luruh 2018. Transference juga boleh dimain tanpa VR untuk Xbox One dan PS4. Edisi VR juga akan dikeluarkan di Oculus, Vive dan PS VR.


Walker Assault Yang Tak Seimbang: Akhirnya DICE Jawab Persoalan Kita!

Star Wars: Battlefront Beta hari tu, korang ada rasa tak yang bermain di pihak Rebels dalam Walker Assault, susah betul nak menang?!

Jangan risau, korang bukan keseorangan. Ramai sebenarnya yang buat aduan bahawa mode tersebut sangat tidak seimbang. So bukanlah teammates korang terlalu noob yang korang selalu maki-makikan tu! Hehehe. Dengan kehadiran AT-AT dan AT-ST membuatkan game tersebut terlalu mudah untuk dimenangi oleh pihak Imperial.
Dan akhirnya pihak DICE melalui Community Manager dan Lead Multiplayer Designer mereka menjawab tweet-tweet yang membelenggu fikiran gamers ini.

@Focalin Nope! Its a balancing issue within the Beta.
— Mat Everett (@sledgehammer70) October 13, 2015

@yeye97BF4 yeah it's too tough. We'll make changes based on the feedback and data
— Dennis Brännvall (@DICE_FireWall) October 9, 2015
Jangan ketinggalan: Apa Yang Perlu Ada Untuk Menyempurnakan Star Wars: Battlefront
+++
Kitaorang berharap isu-isu seperti ini tidak akan berlaku pada hari pertama game ini nanti. Korang rasa apa yang patut dilakukan kepada mode ini agar ia dapat dimainkan dengan lebih seimbang dan menarik? Ada idea?


PUBG Corporation Saman Game Klon PUBG – ‘Knives Out’ dan ‘Rules of Survival’!

Dia buat lagi. Ugut saman-menyaman.

PUBG Corporation sebelum ini pernah ugut saman terhadap Epic Games, game Fortnite dan mode Battle Royale. Terkini, PUBG Corporation menumpukan perhatian kepada klon PUBG yang dibikin NetEase bagi platform mobile. Dua game tersebut adalah Knives Out dan Rules of Survival.

Menurut laporan TorrentFreak, tuntutan saman telah difailkan di mahkamah California kerana aduan hakcipta dan pelbagai tuntutan ciplak lain. Berikut adalah petikan dari dokumen tuntutan tersebut:

Copying in Rules of Survival Game
49. Rules of Survival: Rules of Survival (“ROS”) is a video game that was made and released by Defendants. ROS was released for mobile devices in the United States on or about November 14, 2017.
50. On information and belief, Defendants created ROS by copying BATTLEGROUNDS and with the intention of creating a version of BATTLEGROUNDS for mobile devices.
51. On information and belief, Defendants intended to create consumer confusion as to the source of ROS and intended to cause consumers to believe, incorrectly, that ROS had been developed by PUBG. On information and belief, Defendants intended to misappropriate consumer goodwill toward PUBG in order to market and gain economic benefit from ROS.
52. On information and belief, there has in fact been confusion in the marketplace as to the source and origin of ROS, with consumers believing, incorrectly, that ROS was developed by PUBG. For example, ROS has been referred to in the marketplace as “PUBG on Mobile,” “Mobile PUBG,” and the “BEST MOBILE PUBG”.
53. On information and belief, commentators in the industry have characterized ROS as a copy, “rip-off,” “knock-off,” or “clone” of BATTLEGROUNDS. For example, one industry commentator observed that “fans viewed the game [i.e., ROS] simply as a rip-off of the highly successful ‘PlayerUnknown’s Battlegrounds (‘PUBG’)” because “[e]verything about it screamed ‘PUBG’ as the majority of its elements seem to have been taken from the popular Xbox One title.”
Other industry commentators have repeatedly characterized ROS as a
“clone” or “knock-off” of BATTLEGROUNDS, or “[h]eavily modeled after” BATTLEGROUNDS.
54. On information and belief, the ROS app can be downloaded to a mobile device free of charge, and the ROS game can be played free of charge. On information and belief, Defendants have released ROS into the marketplace at or below cost for the purpose of gaining market share before PUBG releases BATTLEGROUNDS for mobile devices.
55. ROS contains many elements that are substantially similar to copyrightable elements of creative audiovisual expression in BATTLEGROUNDS.

Melihat kepada konsep, mechanics gameplay dan senireka asset, kitorang lihat kedua-dua game tersebut ada sedikit persamaan dengan PUBG. Korang pula bagaimana? Patut ke PUBG Corporation menyaman Knives Out dan Rules of Survival?


3 Game Call of Duty Lagi Dilaporkan Akan Dilancarkan Ke PlayStation

Sekurang-kurangnya tiga buah game Call of Duty lagi dilaporkan akan dilancarkan ke PlayStation walaupun Activision kini berada di bawah payung Microsoft.
Laporan terbaharu ini hadir dari Bloomberg, yang mengatakan Activision komited untuk melancarkan tiga game dari francais itu ke PlayStation kerana kontrak tersebut telah ditandatangi sebelum Microsoft mengumumkan untuk mengambil-alih Activision Blizzard minggu lalu.
Antara tiga game tersebut, menurut laporan itu, adalah Call of Duty yang dibangunkan Infinity Ward, kemungkinan besar game baharu dari siri Modern Warfare, yang bakal dilancarkan tahun ini.
Game kedua pula dijangka game baharu dari siri Black Ops, dibangunkan oleh Treyarch, yang akan keluar pada 2023.
Lebih menarik, laporan ini turut mengatakan game ketiga Call of Duty yang dijangka pasti akan dilancarkan ke PlayStation adalah game susulan untuk Warzone, iaitu game battle royale percuma siri tersebut, yang turut dijangka dilancarkan pada 2023. Bagaimanakah bentuk game susulan ini masih belum diketahui.
Bloomberg menegaskan yang kontrak ini ditandatangi sebelum pengambil-alihan oleh Microsoft yang mengejutkan ramai itu, maka, apa yang bakal terjadi terhadap mereka dengan Sony selepas tiga game ini, masih menjadi tanda tanya.
Sebelum ini, usai pengumuman pengambil-alihan itu, kedua-dua pihak Microsoft dan Sony, mengesahkan yang mereka akan berpegang kepada perjanjian sedia ada dan akan terus melancarkan Call of Duty ke PlayStation.
Ya, Call of Duty akan tetap dilancarkan ke PlayStation, buat masa sekarang, namun persoalannya, sampai bila? Berapa lama lagi sebelum Microsoft akan membuka langkah untuk menjadikannya eksklusif untuk Xbox?

NEW: Activision is committed to releasing at least the next three Call of Duty games on PlayStation even after the Xbox acquisition, according to people familiar with the deal. That's COD2022, COD2023, and Warzone 2 (in 2023). After that, it's hazier https://t.co/OpWE7Tk9KV— Jason Schreier (@jasonschreier) January 25, 2022


Dari Terengganu Ke Selangor Cyber Games 2018, 2 Pemain PES Terengganu Cemerlang, Bawa Pulang RM6,000

Perjalanan jauh dari Terengganu ke Selangor sememangnya berbaloi apabila anak muda berusia 18 tahun ini berjaya membawa pulang RM4,500.
Stesen-stesen PES di Selangor Cyber Games 2018. Sumber: ESM Terengganu.
Muhammad Rafiq Firdaus dari clan ATG Gamerz telah berjaya dinobatkan sebagai juara dalam kategori game PES 2019 di Selangor Cyber Games 2018 selepas berjaya menundukkan Muhammad Shukry Yunus dari clan DreamTeam dalam satu perlawanan final yang cukup menghiburkan.
Acara esports tahunan terbesar anjuran Kerajaan Negeri Selangor itu yang berlangsung selama dua hari (27 & 28 Oktober) di Empire City Damansara, Selangor telah menyaksikan dua pemain dari Terengganu menggondol dua daripada empat pemain teratas. Selain Rafiq, seorang lagi pemain dari negeri pantai timur itu ialah Mohd Azan Jusoh, 28, dari clan Gamerz World Dungun yang menduduki tempat ketiga selepas menewaskan Faiz One Kenobi dari clan WASD.
Empat pemain terbaik dalam kategori PES 2019; (dari kiri) Shukry, Azan, Hakimi (Naib Presiden ESMT), Rafiq & Faiz. Sumber: ESM Terengganu.
Menjadi tumpuan dalam kejohanan kali ini pastinya datang dari permainan yang ditunjukkan oleh Azan apabila beliau telah berjaya menumbangkan dua pemain PES tempatan yang cukup disegani iaitu Tengku Erwan di peringkat suku akhir dan Zainul Ariffin Burhanuddin di pusingan 16 — kedua-duanya dari pasukan NeST Gaming. Episod cemerlang Azan tamat apabila dihentikan sendiri oleh Rafiq di peringkat separuh akhir.
Menyebut tentang Rafiq, penulis sendiri turut mengenali beliau. Pertama kali memasuki pertandingan PES secara kompetitif dalam PES 2017, ketika usianya masih 16 tahun (Tingkatan 4) — yang mana Rafiq berjaya memenangi beberapa kejohanan. Beliau terpaksa berehat seketika dalam musim PES 2018 kerana ingin menumpukan sepenuh perhatiannya untuk Sijil Pelajaran Malaysia (SPM). Kini, musim PES 2019 menyaksikan beliau kembali mengaum dalam arena PES tempatan.
Bercakap kepada JomGaming, Naib Presiden Esports Malaysia (ESM) Terengganu, Syed Afifi Hakimi Tengku Abdillah, berkata:
“Pasukan ini dibentuk dari studio gaming masing-masing di Terengganu sekitar tahun 2016 dan 2017. Melalui program kerjasama Esports Malaysia Terengganu (ESMT) bersama komuniti sukan elektronik PES di Terengganu telah menubuhkan liga PES Terengganu di mana pemain-pemain PES ini akan berentap sesama sendiri bagi menentukan pemain terbaik di Terengganu. Muhammad Rafiq dan Mohd Azan merupakan hasil program tersebut dengan kedudukan di Terengganu satu dan dua keseluruhan dari liga PES yang dipertandingkan. Dengan kejayaan program ini maka terhasilah wakil pemain terbaik dari Terengganu.”
Pasukan pemain PES 2019 dari Terengganu. Sumber: ESM Terengganu.
Tahun ini merupakan julung kalinya game PES dipertandingkan dalam Selangor Cyber Games. Selain PES 2019, lima game lain yang turut menghangatkan acara ini ialah FIFA 19, Tekken 7, DotA 2, PUBG, dan Mobile Legends — yang mana jumlah keseluruhan hadiah kemenangan terkumpul yang ditawarkan ialah RM250,000.
Jumpa lagi kita dalam Selangor Cyber Games 2019!


Tarikh Pelancaran God of War Tertiris Di PlayStation Store Amerika Utara

Boleh buat Kratos mengamuk kalau tarikh pelancaran sebenar telah tertiris!

PlayStation Store Amerika Utara telah mengemaskini laman mereka dan ia telah ditambah dengan sebuah game yang masih belum diumumkan tarikh pelancarannya. God of War telah disenaraikan sebagai game yang akan keluar pada 22 Mac 2018.
Di bawah adalah screenshot yang sempat diambil oleh DualShockers.

Semestinya, kita tidaklah boleh mengambil ketirisan tarikh ini sebagai tarikh akhir sebenar untuk God of War dilancarkan. Ia mungkin satu tarikh yang tidak tepat yang diperlihatkan secara tidak sengaja.
Walau bagaimanapun, ia menepati info yang kita tahu setakat ini tentang tarikh pelancarannya. Ia secara rasminya didedahkan bahawa game ini akan dilancarkan pada “awal tahun 2018”, serta ketua PlayStation Amerika, Shawn Layden pernah menyatakan bahawa ia akan dilancarkan sebelum pertengahan tahun 2018.
Lebih-lebih apabila siri asal pertama God of War turut dilancarkan pada 22 Mac, iaitu pada tahun 2005.
Yang pasti, God of War akan dilancarkan pada tahun 2018, eksklusif untuk PlayStation 4.
JomBaca: Kratos Marah Dan Remukkan Loot Box – Petanda God of War Takkan Ada Sistem Ini?


Saksikan Video Gameplay Call of Duty: Mobile, Grafik Dah Macam Dekat Konsol!

Seperti yang kami laporkan, Call of Duty: Mobile telahpun dilancarkan di China pada tahun lalu. Terbaru, Activision telah mengumumkan yang game ini bakal dilancarkan ke seluruh dunia pada tahun ini.

Bagi korang yang tertanya bagaimana agaknya rupa dan gameplay Call of Duty: Mobile yang dimainkan di iOS dan Android, korang boleh saksikan video di bawah. Youtuber Rey LAGARTO telah memperlihatkan beberapa customizations yang ada di menu, serta menunjukkan gameplay yang mana grafiknya kelihatan cukup lawa untuk sebuah game mobile.
Jom layan:

Nak tonton trailer dan ketahui info lanjut tentang Call of Duty: Mobile? Korang boleh baca di sini.


Syed Saddiq Mahu Kembang Potensi Atlet Esport Melalui Pembangunan E-Stadium

Pembangunan industri esport akan menjadi perhatian kerajaan Malaysia yang baru.
Gambar fail. Sumber.
Antara manifesto Pakatan Harapan semasa berkempen di Pilihan Raya Umum ke-14 (PRU14) lalu adalah pembinaan e-stadium. Terbaru, dalam satu wawancara bersama Astro Awani, Syed Saddiq Syed Abdul Rahman, Ketua Armada Parti Pribumi Bersatu Malaysia (PPBM), telah memperjelaskan lagi serba sedikit rancangan kerajaan untuk industri esport tanah air.
Salah satu perkara yang beliau tegaskan adalah pemain esport di Malaysia wajar diberi perhatian melalui penyediaan fasiliti sewajarnya demi memajukan sukan itu sendiri.
Beliau berkata kerajaan komited untuk membantu anak-anak muda yang berpotensi tinggi dalam industri ini menerusi pembangunan “stadium” e-sukan atau e-stadium.
“E-stadium yang dimaksudkan bukan mengenai pembangunan infrastruktur tetapi lebih kepada fasiliti.”
“Kita tidak boleh lupakan golongan (pemain esport) ini kerana golongan ini agak besar, khususnya golongan anak muda 25 tahun ke bawah. Kita perlu membantu mereka.”
“Contohnya dengan menyediakan latihan dan infrastruktur jika mereka mahu mewakili negara ke peringkat antarabangsa dan memastikan mereka mempunyai elaun yang cukup, supaya mereka dapat sara hidup dan membanggakan Malaysia di peringkat dunia.”
Mungkinkah kerajaan baru akan meneruskan atau menambahbaik program elaun untuk pemain esport negara yang diiktiraf Persatuan Esukan Malaysia (ESM) dan Majlis Sukan Negara (MSN) yang telah diperkenalkan kerajaan lama?
Seterusnya, Syed Saddiq juga menyebutkan tentang hasratnya untuk mengubah pandangan negatif masyarakat luar terhadap gamers. Menurut beliau, esport merupakan sebahagian daripada evolusi sukan, dan sewajarnyalah stigma buruk mengenai gamers wajar diubah.
“Mungkin ada pihak akan kata kenapa mahu bantu mereka (pemain esport) yang malas duduk atas kerusi tidak membuat apa-apa. Tetapi, sukan berevolusi.”
“Kalau kita lihat pada kurun ke-18 atau ke-19, sukan yang ada sekarang mana ada wujud pada masa dahulu.”
“Kita perlu pandang ke hadapan. Kita sudah masuk ke fasa yang baru dan ia melibatkan esport,” tambah Syed Saddiq.

Apa-apa pun, kami berharap kerajaan dapat tampil ke hadapan dan menyelesaikan dengan segera beberapa isu penglibatan pemain esport dalam acara demonstrasi di Sukan Asia 2018 Jakarta-Palembang yang pernah dibangkitkan oleh JomGaming.


Gamescom 2017: Trailer Cinematic Assassin’s Creed Origins Terbaru Ini Akan Buat Korang Ternganga Dan Terpukau

Setiap kali sebelum mana-mana siri terbaru Assasin’s Creed dilancarkan, pasti Ubisoft akan mengeluarkan sebuah trailer cinematic yang cukup memukau. Dan semestinya Assassin’s Creed Origins tidak terlepas dalam melancarkan sebuah trailer yang pasti akan buat korang ternganga!

Trailer yang menggunakan lagu You Want it Darker nyanyian Leonard Cohen telah memperlihatkan suasana dan persekitaran Mesir Purba dengan sungguh indah. Trailer ini diakhiri dengan aksi serbuan oleh Bayek, protagonis dalam game ini, yang menyajikan aksi-aksi pertempuran cukup epik – seperti menahan dan mengelak panahan, bertempur jarak dekat, memanah menggunakan kaki – dalam cubaannya untuk membunuh firaun.
Jom layan:

Assassin’s Creed Origins akan dilancarkan pada 27 Oktober 2017 di PC, PS4 dan Xbox One.
JomBaca: Tonton 18 Minit Gameplay Terbaru Assassin’s Creed Origins Yang Memaparkan Side Quest


Carmageddon: Max Damage: Kenderaan, Kemusnahan dan Keseronokan Bakal Tiba!

Nampaknya game permotoran brutal Carmageddon ini bakal kembali! Apa yang best dalam edisi terbaru francais ini?

Developer Stainless Games telah mengumumkan Carmageddon: Max Damage bagi pelantar PlayStation 4, Xbox One dan PC dalam tahun ini! Sebuah laman web bagi game automotif penuh keganasan ini telah menggariskan apa peminat dapat nantikan dari Max Damage versi console.

Edisi terbaru Carmageddon ini bakal membawakan ciri-ciri game yang membuatkan francais ini terkenal di kalangan peminat. Pilihlah dari pelbagai jenis kenderaan, dan pandu di arena terbuka melanggar pejalan kaki dan pelbagai sasaran lain. Game ini akan hadir dengan career mode, repair system dan online multiplayer.

Berikut adalah beberapa features yang di janjikan hadir di dalam game ini nanti:

Lebih dari 30 kenderaan ganas, masing-masing dengan karakter tersendiri
10 arena terbuka yang luas untuk dijelajahi
Pelbagai sasaran bergerak seperti pejalan kaki di atas kerusi roda, skuter, penunggang basikal, beruang dan makhluk asing
Career mode dengan 6 jenis event
Multiplayer dengan 4 jenis event
Action replay mode: untuk korang ulangi aksi keganasa korang dari pelbagai sudut
Lebih daripada 90 PowerUps, sistem damage dan repair, darah dan macam-macam lagi!

Masih tiada tarikh pelancaran muktamad bagi Max Damage, tetapi developer letah mengesahkan bahawa pemilik game Carmageddon Reincarnation di Steam akan mendapat game baru ini secara PERCUMA apabila ianya dilancarkan.


Sediakan 45GB Untuk The Division 2 Open Beta Dan Preload Segera

Rasai kehangatan menjadi Agent dalam The Division 2 (Div 2) di Washington DC bermula 1 Mac hingga 5 Mac 2019 di platform PC, PS4 dan Xbox One. Pemain dah boleh pre-load sekarang.

Ubisoft telah mengemaskini kebanyakan bug dan mengambil maklum balas dari komuniti untuk memperbaiki sebelum membuka Open Beta. Tambahan, Open Beta ini akan membuka lebih aktiviti dari yang diberi dalam Private Beta.

Open Beta akan bermula fresh untuk semua pemain di mana ia tidak akan membawa kembali karakter dari Private Beta. Agent akan bermula dari level 1 hingga 8. Selepas bermain main mission, pemain boleh bermain 3 karakter specialization pada level maksima 32.

Agent juga dapat merasa ‘endgame’ Div 2 dengan berlawan dalam misi Invade. Kepada mereka yang akan membeli The Division yang pertama, Ubisoft menambahkan barangan kosmetik ekskusif beta mengikut main mission yang dihabiskan.

Sediakan ruang sebanyak 45GB untuk melayan beta ini. Pendaftaran Open Beta boleh didapatkan di sini. Server akan dibuka pada 1 Mac 2019 pada pukul 5 petang. Untuk mengetahui lebih tentang gameplay Div 2 bolehlah usha review Private Beta Div2 kami sebelum memasuki Open Beta ini.

The Division 2 akan berada di pasaran pada 15 Mac 2019.


Poster Call of Duty: WWII Telah Leaked, ‘Kembali Ke Akar Dengan Perang Dunia Kedua – Betul Ke Bohong?!

Baru-baru ini, Activision telah mengakui bahawa tema angkasa lepas yang mereka bawakan ke dalam Call of Duty: Infinite Warfare sememangnya tidak sesuai. Dan mereka berjanji bahawa siri CoD tahun ini akan “kembali ke akarnya”.
Sebelum itu pula, terdapat sumber yang mengatakan bahawa CoD yang seterusnya akan membawakan Perang Vietnam kepada pemain. Ia dikatakan bakal dikenali dengan nama Call of Duty: Lethal Combat.
Terbaru, terdapat khabar angin yang berputar mengesahkan lagi bahawa CoD pada tahun ini akan “kembali ke akarnya”. Tetapi, ura-ura ini pula mengatakan ia akan menggunakan latar belakang Perang Dunia Kedua (WWII).

Youtuber TheFamilyVideoGamers telah mendedahkan beberapa poster dan box art Call of Duty: WWII. Gambar-gambar ini dikatakan telah leaked atas beberapa sebab. Mungkin ia diambil semasa pertemuan antara developer dengan peruncit bagi perbincangan pemasaran.
Atau mungkin juga gambar-gambar diambil semasa developer bertemu dengan beberapa individu umum bagi mendapatkan pandangan tentang produk ini. Perbuatan ini adalah sesuatu yang biasa di mana developer akan meminta pendapat pengguna umum mengenai logo, penjenamaan, hasil seni atau kepentingan umum.
Buat masa ini, ia masih lagi menjadi sebuah khabar angin, baik dari sumber yang mengatakan tentang tema Perang Vietnam, mahupun tentang ura-ura WWII. Dijangka, info rasmi tentang CoD seterusnya ini akan kita ketahui pada acara E3 2017 kelak.
Jadi, mana satu yang anda mahukan untuk siri CoD pada tahun ini? Perang Vietnam ataupun WWII?


Filem Rainbow Six Dalam Pembikinan Oleh Pengarah John Wick, Chad Stahelski

Filem adaptasi daripada novel tulisan Tom Clancy, Rainbow Six kini sedang berada dalam pembikinan, dan ia akan diarahkan oleh Chad Stahelski dan diterbitkan oleh Paramount.
Bagi yang tidak mengenalinya, Stahelski paling dikenali sebagai pengarah siri filem John Wick.
Menurut The Hollywood Reporter, filem ini akan dibintangi oleh Michael B. Jordan dan ia merupakan filem lanjutan kepada filem Without Remorse (2021), juga merupakan adaptasi novel tulisan Tom Clancy.
Dalam filem Rainbow Six, Jordan akan kembali membawakan watak yang sama dari filem Without Remorse, iaitu John Kelly, seorang Navy SEAL. Beliau juga akan bertindak sebagai penerbit eksekutif.
Mengikut apa yang dilaporkan setakat ini, filem ini bukanlah adaptasi daripada video game, sebaliknya merupakan adaptasi terus dari novelnya.
Selain filem ini, Stahelski juga sedang mengarahkan filem Ghost of Tsushima.


Ubisoft Akhirnya Akan Sediakan Dedicated Server Untuk For Honor

Siapa yang tidak kenal dengan game For Honor? Sebuah game keluaran Ubisoft yang mendapat perhatian para gamers dan menjadi buah mulut sejak beberapa tahun ini.

Tahun lalu, For Honor menjadi bualan ramai disebabkan bagaimana game ini begitu menarik, membawakan sebuah konsep pertarungan yang sangat unik. Namun, apabila ia menjadi bualan juga pada tahun ini, setelah ia dilancarkan, kita pastinya tahu mengapa – pengalaman yang sangat teruk bermain game ini, khususnya apabila bermain online.
Ubisoft sering menjelaskan bagaimana konsep peer-to-peer yang digunakan untuk online multiplayer dalam For Honor adalah sesuatu yang baik. Tetapi, itu bukanlah jawapannya kepada sebahagian besar para pemain, apabila mereka sering terputus daripada server. Perkara ini adalah faktor utama mengapa jumlah pemain For Honor turun dengan mendadak.
Para pemain mahukan dedicated server.

Permintaan kepada Ubisoft menyediakan dedicated server untuk For Honor telah menjadi mantera kepada kebanyakan pemain. Tidak lama lagi, permintaan ini bakal menjadi kenyataan. Ubisoft bakal bawakan dedicated server untuk For Honor akan datang, menurut laporan Kotaku.
Pasukan di belakang tabir For Honor dikatakan sedang giat untuk memperbaiki pengalaman game ini, termasuklah menyediakan dedicated server. “Bersama-sama dengan perlaksanaan dedicated server, menambahbaik kestabilan peer-to-peer dan matchmaking masih menjadi keutamaan pasukan ini,” kata kenyataan media yang dikeluarkan.
Ubisoft juga mengumumkan Roadmap terbaru untuk For Honor, menjanjikan kandungan-kandungan baru seperti dua musim baru, ranked 4v4 dan lebih banyak training mode untuk pemain veteran. Korang boleh lihat infografik di bawah:

Apabila Kotaku bertanya tentang bilakah dedicated server ini akan dilancarkan, jawab Ubisoft, “berpindah ke dedicated server adalah satu tugasan yang besar.” Dalam erti kata lain, mereka masih belum mahu mendedahkan sebarang maklumat lanjut.


Sniper Elite 4 Akan Menggunakan Kebolehan DirectX 12 Dan PS4 Pro Sepenuhnya

Diumumkan oleh studio Rebellion.

Berita baik untuk mereka yang menggunakan Windows 10 di PC mereka kerana Sniper Elite 4 akan menggunakan teknologi DirectX 12 dengan sempurna dan lancar.
Di PlayStation 4 Pro pula, pemain-pemain akan dapat melihat peningkatan dalam jumlah frame rate, pencahayaan yang lebih realistik serta loading yang lebih pantas. Disamping itu, pemain juga dijangka akan dapat melihat persekitaran yang teliti dan meluas tanpa masalah.

Pengguna-pengguna PS4 dan Xbox One pula tidak perlu khuatir kerana Sniper Elite 4 akan menggunakan resolusi 1080p. Rebellion turut menyatakan bahawa siri kali ini bakal menyajikan peminat dengan mod kempen, co-op dan juga multiplayer dalam rekaan level yang terbesar buat siri Sniper Elite.
Sniper Elite 4 bakal menemui peminat di PC, PS4 dan juga Xbox One pada 14 Februari nanti.


Gabe Newell: Valve Sedang Bangunkan 3 Game VR, Teknologi VR Wayarles Sudah Hampir!

Maharaja Gaben mengumumkan pembikinan game-game VR oleh Valve. Sekali TIGA game VR sedang dibangunkan pula tu!

Menjawab soalan di sidang media baru-baru ini, Gabe Newell, presiden Valve menjelaskan penglibatan mereka di dalam pembangunan VIVE adalah bagi bereksperimen dengan teknologi tersebut.

“Ramai bertanya ‘Kenapa Valve terlibat di dalam pembangunan perkakasan?’ Kami sedang membangunkan 3 game VR. Jadi kami membikin perkakasan VR sambil membangunkan perisian VR. Ini adalah sesuatu yang sentiasa dilakukan oleh Miyamoto (Shigeru Miyamoto, pereka dan penerbit game di Nintendo), kan?”

“Miyamoto memiliki kebolehan untuk memikirkan perkakasan input dan rekaan sistem semasa beliau sedang membangunkan game. Kami berpendapat ianya akan membolehkan kami untuk membina pengalaman hiburan yang lebih baik untuk peminat.”
Beliau juga telah mengesahkan bahawa ketiga-tiga game tersebut adalah game penuh dan bukannya game-game pendek yang ada di dalam The Lab Valve. Seperti yang dilaporkan sebelum ini, game-game tersebut akan dibangunkan menggunakan Unity dan Source 2 engine.

Menurut beliau, “Masa depan VR akan bergantung kepada headset VR yang lebih ringan dan canggih yang menggunakan kuasa pengkomputeran dan GPU yang lebih tinggi berbanding kebanyakan komputer masakini! Kami berharap AMD, Intel dan Nvidia boleh membuka sistem pembangunan VR kepada software developer kerana kita akan menggunakan CPU Intel dan AMD sehabisnya!”
“Saya menjangkakan ciri headset VR wayarles akan ditambah secara berasingan menjelang 2017, dan mula diintegrasi pada 2018!


Resident Evil 7 Khabarnya Kembali Ke Genre Seram! Betul Ke Bohong?

Ada burung-burung berkicauan bagitau penulis yang Resident Evil akan kembali pada genre asalnya. Ada juga angin bertiupan mengatakan Resident Evil 7 akan diumumkan di E3 2016 nanti!
Capcom baru-baru ini telah mengumumkan akan menerbitkan sebuah game yang dijangka bakal mendapat jualan sebanyak 4 juta unit pada Mac 2017. Melihatkan status Capcom sekarang, siri Resident Evil paling besar kemungkinan mencapai jualan sebegitu.
Disamping itu, Dr. Serkan Toto iaitu seorang konsultan industri gaming di Kantan Games telah mengeluarkan kenyataan mengenai kembalinya siri Resident Evil ke genre seram.
Lebih menguatkan desas-desus ini dengan perpindahan Jordan Amaro ke Capcom. Beliau adalah pereka yang sebelum ini bekerja membangunkan Metal Gear Solid V dan juga P.T.!

2) They will show it at E3. The RE7 team hired Jordan Amaro, a designer who previously worked on MGS V and P. T. at Kojima Productions. /end
— Dr. Serkan Toto / Kantan Games Inc. (@serkantoto) May 17, 2016
Masachika Kawata selaku produser Resident Evil: Revelations sendiri pernah menyatakan ada kemungkinan bahawa siri ini akan di-reboot dalam usaha mengekalkan tarikan sebenar Resident Evil.
Bagaimanapun, kita nantikan sahaja pengumuman kami sempena E3 nanti. Desas-desus semuanya ini.


Star Child Diumumkan, Game Eksklusif Untuk PS VR – Bergenre Side-Scroller!

Sebuah game eksklusif untuk PS VR bergendre sci-fi terbaru diumumkan di pentas Sony di E3 2017 dari perspektif side-scroller. Star Child kelihatan seperti sebuah game adventure VR yang mempunyai mode environment yang amat cantik.

Trailernya menunjukkan seorang gadis cuba menyelamatkan diri dari robot-robot yang kelihatan jahat. Di akhir trailer ternampak bagaikan boss battle yang besar itu hampir mampu membunuh gadis tersebut tetapi di hentikan oleh robot yang lebih besar.
Hmm, kita pun masih tertanya-tanya kalau game ini sudah mempunyai tarikh pelancaran atau pun masih di dalam pembikinan awal. StarChild dibangunkan oleh Playful dan diterbitkan oleh GameTrust.


Jom Meriahkan Hari Terbuka APU eSports Malaysia Academy – Pelbagai Aktiviti Gaming Menarik Ada!

Sekiranya anda mengikuti perkembangan industri esports tanah air, pasti anda mengetahui tentang APU eSports Malaysia Academy – sebuah akademi esports yang ditubuhkan oleh Asia Pacific University of Technology & Innovation (APU) dengan kerjasama eSports Malaysia (eSM).

Sabtu ini, 29 April 2017, APU Esports Club and Persatuan Esports Malaysia akan menganjurkan Hari Terbuka untuk APU eSports Malaysia Academy. Berikut adalah butiran yang perlu anda ketahui untuk memeriahkan acara ini lagi:

Tarikh: 29 April 2017 (Sabtu)
Masa: 9 pagi hingga 5 petang
Lokasi: APU New Campus Site, Jalan Teknologi 5, Technology Park Malaysia, Bukit Jalil., 57000 Kuala Lumpur, Malaysia (boleh dapatkan lokasi melalui Waze di sini)
Masuk percuma!

Di bawah pula adalah aktiviti-aktiviti menarik yang telah dirancang sepanjang hari tersebut:

0900AM
Acara dibuka
1000AM (Auditorium 1)
GameDev Talk: Walter Wong (GainSecure Sdn. Bhd) “Understand UX Workflow in Real-Life Application Development”
1000AM – 1100AM (Auditorium 1)
1v1 Challenge bersama FDG League of Legends (Free-2-Play Booth Area)
1100AM (Auditorium 1)
Esports Talk: “Building Your Career in Esports” oleh Fire Dragoon E-Sports
1145AM (Auditorium 1)
Esports Talk: “Overview of APU eSports Malaysia Academy” oleh Zierasmayu Abd Rahman
1200PM – 0100PM Meet-the-Coach (Auditorium 1)
League of Legends & DotA 2
LoL – Master Ramsay “KLH Bipolar” Devaraj, Master Calvin “SOUPerior” Yang, Master Yap “FDG Scoutjly” Yuien Feng, Master Julian “FDG Wynter” Tan & Master Tang “Kurai Sienz” Wai Xian
DotA 2 – Master Thaneesh “Nash” Ganesan & Master Jason “Jny” Siew
1200PM – 0100PM Meet-the-Coach (Auditorium 2)
FIFA & CS:GO
CS:GO – Master Lam “Gavin” Wai Loong & Master Aidil “MYeyedeal” Azham
FIFA – Master Rinie “Si_Jali” Ramli, Master Lim “FDG Shige” Boon Shin & Master Amirul “FDG AmTuah” Afandi
0500PM
Acara tamat

Anda boleh dapatkan maklumat lanjut mengenai Hari Terbuka ini di sini.
Anda boleh dapatkan juga maklumat tentang APU eSports Malaysia Academy di laman web rasmi mereka.
Dirasmikan oleh Timbalan Menteri di Kementerian Pendidikan Tinggi, Y.B. Datuk Mary Yap Kain Ching, akademi ini dijangka akan menjadi sebuah institusi melatih dan menyediakan bakat-bakat eSports bukan sahaja dalam menyertai acara kompetitif, malahan mengembangkan bilangan tenaga kerja yang akan memajukan industri eSports tanah air.
JomBaca: Asia Pacific University Lancarkan eSports Malaysia Academy – Bangunkan Bakat Atlit Dan Tenaga Kerja Esports!


Game Star Wars Yang Dibikin Quantic Dream Dilaporkan Berjudul Eclipse, Akan Diumumkan Hujung Tahun Ini

Beberapa butiran baharu telah muncul mengenai game Star Wars yang dikhabarkan sedang dibangunkan oleh Quantic Dream.
Butiran terbaharu ini mengatakan bahawa game tersebut dikatakan akan digelar Star Wars Eclipse, dan dikatakan menggunakan latar belakang era High Republic, iaitu kira-kira 200 tahun sebelum Skywalker Saga (The Phantom Menace) dan kira-kira 800 tahun selepas kejatuhan Old Republic.
Laporan ini hadir dari wartawan tersohor, Jeff Grubb, ketika bercakap dalam rancangan Grubbsnax terbitan Giant Bomb, lapor GamingBolt.
Grubb turut menyatakan yang game itu bakal diumumkan tidak lama lagi, yang mana beliau menjangkakan yang ia akan didedahkan sebelum bermulanya tahun baharu 2022.
Sekiranya game terbaharu Star Wars ini akan diumumkan dalam satu acara besar, ia mungkin akan diperkenalkan buat kali pertama semasa The Game Awards 2021, yang dijadualkan berlangsung pada 9 Disember ini.
Sekitar dua bulan lalu, telah muncul laporan yang menyatakan Quantic Dream kini sedang membangunkan sebuah game Star Wars, dan projek tersebut telahpun sejak 18 bulan yang lalu.
Kemudian, laporan susulan berasingan pula mengatakan game Star Wars itu dikatakan lebih kepada gameplay aksi tradisional, dan mungkin juga memiliki unsur open-world dan multiplayer.
Genre seumpama ini, jika laporan ini adalah sahih, tentunya sesuatu yang asing kepada Quantic Dream. Berbeza dengan game-game mereka sebelum ini — Heavy Rain (2010), Beyond: Two Souls (2013), dan Detroit: Become Human (2018) — yang kurang menampilkan aksi, lebih kepada gameplay yang memerlukan pemain memilih beberapa keputusan yang disediakan dengan pantas (quick-time-event).
Pada tahap ini, apabila ia sudahpun dilaporkan oleh beberapa wartawan terkenal, sukar untuk mengatakan ia masih merupakan satu khabar angin. Hanya masa yang akan menentukan bilakah game yang dibikin Quantic Dream ini akan didedahkan kepada umum.


Street Fighter 5: Siri Character Intro: Karin – Gadis Kaki Kombo!

Street Fighter 5 coming soon! Jadi Capcom telah melancarkan series video introduction untuk setiap character yang ada dalam roster! Hai Karin, boleh berkenalan?

Gadis anak Lord, Karin join the cast dengan moveset rushdown dia! Dash attacks dia sangat merbahaya kalau sape pandai pakai! Stage Kanzuki dekat backyard rumah mansion dia pon sangat sesuai dengan Karin nih!
Melihatkan video intro di atas, Karin sesuai bagi mereka yang suka juggle pihak lawan! Sekali dapat launch enemy, juggle hingga ke jannah la jawabnya!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Order Street Fighter 5 dengan menghantar ‘JGSFV‘ ke Inbox Partner Seller kitorang dan dapatkan diskaun RM10!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


PlayerUnknown’s Battlegrounds Akan Mengadakan Pertandingan Esport Terbesar Yang Pertama Pada Bulan Depan

Ianya hanya menunggu masa yang sesuai sebelum PlayerUnknown’s Battlegrounds akan mendapat pertandingan esports terbesarnya buat kali pertama. Game ini telah berkembang dengan baik sejak ia diperkenalkan pada bulan Mac melalui Early Access.

Sekarang, para pemain berpeluang untuk menguasai skil-skil dalam permainan ini, membuat persediaan sebelum menyertai pertandingan. Hari ini, developer Bluehole dan ESL telah mengumumkan untuk menjemput PUBG ke dalam esports, yang mana akan berlangsung pada bulan depan di persidangan Gamescom.
Esports secara tradisionalnya telah didominasi oleh perlawanan secara berpasukan atau solo sama ada: 1vs1, 2vs2 dan 5v5. Walau bagaimanapun, dalam perlawanan PUBG, menampilkan ciri-ciri 100 pemain dalam game free-for-all ini, semua akan berlawan semasa sendiri.

Ini memerlukan format pertandingan yang agak luar biasa untuk jemputan PUBG. Ia akan menampilkan 80 pemain yang mana bermain dalam tiga set permainan untuk menentukan pemenang. Akan ada persaingan dalam semua mod seperti solo, duo, first-person duo dan squad.
Jemputan ini juga akan ada hadiah yang lumayan. Bluehole menyatakan hadiah tersebut berjumlah USD350,000 dan developer juga akan menjual item-item kosmetik kepada pengunjung untuk mendapat dana bagi hadiah dan acara organisasi serta untuk memberi kepada badan amal. Item-item itu akan hadir dalam bentuk peti in-game yang mana pembeli boleh membeli dengan harga USD2.50 yang mana akan termasuk sekali dengan beberapa item bertema.
Pertandingan itu akan berlangsung pada 23-26 Ogos di Cologne, Jerman.


Donald Trump Umumkan Penghantaran Jet Pejuang F-52, Model Rekaan Dalam Game Call of Duty

Donald Trump pun gamer ke?
Gambar sekadar hiasan.
Beberapa hari lalu, Presiden ke-45 Amerika Syarikat, Donald Trump telah mengumumkan penghantaran jet pejuang F-52 ke Norway sebagai isyarat untuk memperkukuhkan pertahanan di Eropah Utara. Tapi sebagai seorang peminat siri game Call of Duty, mesti korang akan perasan ada sesuatu yang tidak kena dengan model jet pejuang itu.
Yup, F-52 merupakan sebuah model jet pejuang rekaan yang terdapat dalam Call of Duty: Advanced Warfare.
Presiden Trump membuat pengumuman itu pada hari Rabu lalu semasa persidangan dengan Perdana Menteri Norway, Erna Solberg, menyatakan yang Amerika Syarikat telah memulakan penghantaran jet rekaan itu, bersama-sama dengan sebuah lagi jet pejuang yang sebenar, iaitu Lockheed Martin F-35 Lightning II, ke Norway pada November lalu.
“Pada November, kami telah memulakan penghantaran beberapa jet pejuang F-52 dan F-35 yang pertama,” kata Trump. “Kami mempunyai sejumlah 52 dan mereka telah menghantar beberapa daripadanya lebih awal daripada jadual.”
Model rekaan jet pejuang F-52 pernah muncul dalam story campaign Call of Duty: Advanced Warfare dalam satu misi yang menugaskan pemain untuk menyerang pasukan musuh di “New Baghdad”.

Kesilapan model ini mungkin disebabkan tersasulnya Donald Trump apabila menyebutkannya memandangkan beliau membaca model ini daripada kenyataan yang telah disediakan.
Sama ada ia merupakan sesuatu yang tersasul oleh mulut Presiden yang penuh kontroversi itu ataupun beliau sememangnya peminat tegar siri Call of Duty, itu beliau dan tuhan sahaja yang tahu.
Sumber: Kotaku


Assassin’s Creed Origins Leaked Lagi – Kad Pre-Order Di Target Menunjukkan Mesir Sebagai Latar Belakang

Banyak betul berita leaked pasal Assassin’s Creed Origins ini sampai kalau Edward Kenway kemudi kapal pun, mesti kapal itu tenggelam sebab banyak sangat bocor.

Satu kad pre-order untuk Assassin’s Creed Origins dari pasar raya besar di Amerika Syarikat dibocorkan oleh pekerja Target sendiri.
https://imgur.com/gallery/dSmF3#HZL4fYE
Kad pre-order ini adalah untuk Assassin’s Creed Origins Gold Edition yang mempunyai Deluxe Pack, Season Pass dan Steelbook. Melalui pre-order juga, pemain akan dapat bonus mission bertajuk Secrets of The First Pyramids. Untuk keseluruhan gambar pula, seorang Assassin yang sedang memegang busur dan berpakaian lengkap dengan perisai dan juga anak panah disangkut ke belakang. Latar belakang pula menunjukkan satu piramid yang menjadi simbol tamadun Mesir purba.
Penampilan Assassin itu hampir sama dengan gambar t-shirt dan juga satu gambar leaked menunjukkan pertarungan laut yang kami pernah laporkan. Assassin’s Creed Origins katanya akan jadi sebesar open-world Skyrim dan ada dua protagonis lelaki dan perempuan untuk dimainkan.
Siri Assassin’s Creed baru akan didedahkan lebih banyak lagi semasa pembentangan Ubisoft di E3 pada 13 Jun nanti. Anda boleh mengikuti perkembangan E3 2017 bersama-sama JomGaming dan pastikan anda tidak ketinggalan dengan keseronokan E3 2017. Semak jadual livestream E3 2017 di sini!


Dapatkan DLC Final Stand Untuk Battlefield 4 Secara Percuma!

[KEMASKINI]:
Menurut laman web rasmi Battlefield, DLC Final Stand kini boleh dimuatturun secara percuma untuk semua platform – PC, PS3, PS4, Xbox 360 & Xbox One!
[LAPORAN ASAL]:
Ini semua khas untuk pemain Xbox 360 atau Xbox One.
Pada waktu artikel ini ditulis, DLC Final Stand akan kekal pada harga normal untuk PC dan juga PlayStation.
DLC Final Stand ini mempunyai 4 peta yang dikenali sebagai Operation Whiteout, Hammerhead, Hangar 21, dan Giants of Karelia. Ia juga bakal didatangkan bersama pelbagai senjata dan gajet moden seperti DS-3 DECOY dan XD-1 Accipiter.
Adakah pemberian DLC ini dalam percubaan menaikkan lagi hype Battlefield 1 yang bakal diterbitkan pada Oktober tahun ini?
Battlefield 1 akan diterbitkan di PC, PlayStation 4 dan Xbox One.


MSI 500 Series Platforms Making World Debut on 27th January

Artikel di bawah adalah kenyataan rasmi yang dihantarkan kepada JomGaming, tanpa sebarang terjemahan atau suntingan dari kandungan asal. Baca terus kenyataan media yang dikeluarkan oleh penerbit, pembangun dan penganjur dalam pelbagai bahasa.
[Taipei, Taiwan] When are new Intel 500 series platforms launched?──This must be one of the frequently asked questions in recent times. All gamers and creators are looking forward to getting a glimpse at new motherboards. Fortunately, MSI, a world-leading motherboard brands, announces that new 500 series motherboards will make world debut on 27th January.
Unveil Outstanding Features for New 500 Series PlatformsTo welcome the latest motherboards in 2021, MSI is ready to present new features of motherboards. With new 11th Gen Intel Core processors, all 500 series motherboards support Lightning Gen 4 PCIe, and the bandwidth is up to 64 GB/s. For network, Z590 Wi-Fi motherboards are equipped with the latest Wi-Fi 6E which has 6GHz band compared to Wi-Fi 6.
For Audio solution, MSI improves audio performance of MEG/MPG/MAG series for all gamers, including hardcore gamers and casual gamers. Z590 Gaming series motherboards are upgraded to Audio Boost 5 and are imported into Sound Tune. Due to new audio codec and system, Z590 gaming motherboards create a synergy effect which can amplify sound and have better gaming experience.
Moreover, in order to offer support for users, Dragon Center is comprehensively updated to MSI Center. MSI Center has brand-new UI design and fully-integrated functions, which help users manipulate overclocking and RGB lights sync more easily. Also, the new audio solution, Sound Tune, is integrated in MSI Center and users can turn it on by one click.

Own Personalized Appearances and Incredible FeaturesApart from new features, 500 series motherboards have eye-catching and distinctive appearances. Here are some highlights and introduction by segments:
MEG – Exquisite and gorgeous are definitely the best descriptions for MEG series. Besides elegant designs, MEG Z590 GODLIKE has mighty specifications, including 10G Super LAN and Audio Boost 5 HD. Additionally, for better cooling effect, MEG Z590 GODLIKE has Stacked Fin Array and Frozr Heatsink Design. Furthermore, both MEG Z590 GODLIKE and MEG Z590 ACE have Aluminum backplate on the back of PCB, which can extend the surface of heat dissipation. Of course, MEG Z590 UNIFY and MEG Z590I UNIFY, well-known as the full black design, will also show up. At CES online press conference on 14th January, MEG series will come on the stage. Please remember to watch the live stream and get the relative information. If want to follow the event page, please click here.
MPG – MPG series motherboards are always popular for MSI users. MSI will have MPG Z590 GAMING CARBON WIFI, MPG Z590 GAMING FORCE, MPG Z590 GAMING EDGE WIFI and MPG Z590 GAMING PLUS, and so on. In addition to trendy appearances, all MPG series have M.2 Shield Frozr and K7 thermal pad, which will help sustain performance of motherboards.
MAG – MSI tries to refresh MAG lovers with new color matching. MAG Z590 TOMAHAWK WIFI and MAG B560 TOMAHAWK WIFI both have graphite extended heatsink. The color of MAG Z590 TORPEDO and MAG B560 TORPEDO is pacific blue, and MAG B560M BAZOOKA is midnight green. The concept of color derives from military colors in accordance with MAG—MSI Arsenal GAMING. The various colors give users more choices and users can personalize PCs based on their preferences.
PRO – For common use, including business and daily use, Z590-A PRO and Z590 PRO WIFI have matte black with linear designs and both have Extended Heatsink Design. Otherwise, most PRO series motherboards, including Z590, B560 and H510, will have new cooling solution—Frozr AI Cooling, which will detect CPU and GPU temperatures and automatically adjust system fan duty to a proper value. In order to dissipate heat effectively, Z590 PRO WIFI and Z590-A PRO both have M.2 Shield Frozr which is made up for giving out heat from M.2 Gen 4.
MSI 500 series product list
Z590 ChipsetB560 ChipsetH510 ChipsetMEG Z590 GODLIKEMPG B560I GAMING EDGE WIFIH510M PROMEG Z590 ACEMAG B560 TOMAHAWK WIFIH510M-A PROMEG Z590 ACE GOLD EDITIONMAG B560 TORPEDOH510I PRO WIFIMEG Z590 UNIFYMAG B560M MORTAR WIFIMEG Z590I UNIFYMAG B560M MORTARMPG Z590 GAMING CARBON WIFIMAG B560M BAZOOKAMPG Z590 GAMING FORCEB560M PRO-VDH WIFIMPG Z590 GAMING EDGE WIFIB560M PRO-VDHMPG Z590 GAMING PLUSB560M PRO WIFIMPG Z590M GAMIMG EDGE WIFIB560M PROMAG Z590 TOMAHAWK WIFIB560M-A PROMAG Z590 TORPEDOB560M PRO-EZ590 PRO WIFIZ590-A PROZ590 PRO 12VO


Bigo Live Bangkit Sebagai Platform Pilihan Streamer

Newzoo, iaitu sebuah firma penganalisis industri gaming pernah menggelarkan Asia Tenggara pada 2019 sebagai satu rantau pasaran game mobile paling pantas berkembang.
Dalam satu laporan lain pula pada awal 2020, Newzoo mendedahkan 61% populasi urban di Malaysia menonton kandungan video berkaitan gaming ketika pandemik global baru sahaja melanda.
Komuniti ini telah memperlihatkan peningkatan pasukan-pasukan esports amatur di Malaysia dan streamer yang mempunyai impian hakiki untuk memulakan karier profesional dalam gaming.
Saban tahun, banyak pasukan esports telah mengadakan livestream di pelbagai laman media sosial untuk mengaut populariti dan mengembangkan komuniti peminat masing-masing. Daripada sekian banyak aplikasi yang tersedia di luar sana, Bigo Live, sebuah aplikasi livestream, sedang dan semakin mendapat perhatian untuk livestream dan kandungan game mereka.

Dalam misi mereka untuk memperluaskan lagi capaian kepada komuniti gaming dan streamer, Bigo Live telah berkolaborasi dengan pelbagai jenama gaming global yang terkemuka seperti  Razer, Simeji, dan PUBG, menambahkan lagi kepelbagaian dan jiwa ke dalam pasaran.
Bigo Live secara aktifnya menyokong komuniti gaming dan pasukan-pasukan esports amatur melalui bermacam acara gaming. Pada 2021, Bigo Live menaja dan menganjurkan Malaysia Mobile Legends Championship (MLBB) and “The Bullet Angel X Bigo Live”.

Acara-acara ini diuruskan khusus untuk menyediakan sebuah platform untuk pasukan-pasukan amatur menimba pengalaman dalam kejohanan liga kebangsaan dan memberikan pendedahan bagi membuka peluang-peluang ke arah profesionalisme.
Setiap bulan, Bigo Live mengadakan pertandingan bertema dalam aplikasi, menyediakan pelbagai acara untuk para gamer yang bercita-cita tinggi.
Daripada sekian statistik yang dinyatakan di atas, kini seramai 1,200 streamer Malaysia secara rasmi telah mengadakan livestream di Bigo Live, dengan lebih daripada puluhan ribu penonton menonton livestream secara harian di platform tersebut.
Antara streamer tempatan yang telah berjaya menempa nama di Bigo Live ialah Captain Pension Gaming (Bigo ID: IamThylerMckay) dan KILIK (Bigo ID: ItsmeKILIK). Saksikan mereka beraksi di Bigo Live.
Apa lagi kandungan lain yang korang boleh nikmati di Bigo Live?
Bigo Live merupakan sebuah platform yang mengangkat para streamer untuk berkongsi detik-detik manis dalam hidup kepada dunia dalam masa nyata. Platform ini dibangunkan dalam lingkungan ekosistem yang kukuh, mampu bertahan lama dan unik terhadap keterhubungan, keaslian, keterbukaan dan inovasi.
Ramai streamer di Bigo Live bukan setakat memperlihatkan kemahiran gaming mereka yang handal, malah menunjukkan bermacam bakat lain seperti muzik dan tarian, serta kegiatan yang lebih misteri seperti aktiviti paranormal.
Artikel ini ditaja oleh Bigo Live.


Tarikh Pelancaran Watch Dogs 2 Di PC Ditunda, Keperluan Spesifikasi Dikeluarkan

Nampaknya pelancaran Watch Dogs 2 di PC tidak akan dilakukan serentak bersama dengan PS4 dan Xbox One.

Tarikh pelancaran Watch Dogs di PC telah ditunda ke 29 November ini. Ubisoft berkata, penundaan tarikh ini dilakukan bagi menambahbaik beberapa perkara seperti sokongan 4K dengan Ultra Textures dan opsyen yang lebih teliti, uncapped FPS serta banyak lagi fungsi yang diminta oleh komuniti.
Anda boleh lihat senarai penuh apakah fungsi yang mereka akan tambah dalam waktu penundaan tarikh ini di blog post Ubisoft.
Selari dengan pengumuman ini, mereka turut mendedahkan keperluan spesifikasi di PC.
Spesifikasi Minimum

OS (versi 64-bit sahaja): Windows 7 SP1, Windows 8.1, Windows 10
Processor: Intel Core i5-2400S @ 2.5 GHz / AMD FX 6120 @ 3.5 GHz
RAM: 6GB
Video Card: Nvidia GeForce GTX 660 (2GB) / AMD Radeon HD 7870 (2GB) atau lebih baik
Ruang Hard Disk: 50 GB
Peripherals: Windows-compatible keyboard dan mouse, Microsoft Xbox One Controller, DualShock 4 Controller
Multiplayer: 256 Kbps atau sambungan yang lebih laju

Spesifikasi Disyorkan (Recommended)

OS (versi 64-bit sahaja): Windows 7 SP1, Windows 8.1, Windows 10
Processor: Intel Core i5-3470 @ 3.2 GHz / AMD FX 8120 @ 3.9 GHz
RAM: 8GB
Video Card: NVIDIA GeForce GTX 780 (3GB) | NVIDIA GeForce GTX 970 (4GB) | NVIDIA GeForce GTX 1060 (3GB) atau lebih baik| AMD Radeon R9 290 (4GB) atau lebih baik
Ruang Hard Disk: 50 GB
Peripherals: Windows-compatible keyboard dan mouse, Microsoft Xbox One Controller, DualShock 4 Controller

Sebelum ini, Ubisoft telah mengeluarkan sebuah video yang mengupas beberapa elemen yang ditonjolkan dalam jalan cerita Watch Dogs 2 nanti.
Watch Dogs 2 akan dilancarkan di PS4 dan Xbox One pada 15 November, dan di PC pada 29 November ini.


Netflix Dilaporkan Sedang Membikin Siri TV The Elder Scrolls

Melihat kepada kejayaan The Witcher dan Castlevania, Netflix dikhabarkan sedang dalam perancangan untuk mengadaptasi satu lagi francais video game yang cukup popular.
The Elder Scrolls dilaporkan sedang diadaptasi kepada siri televisyen oleh Netflix. Laporan ini muncul dari mulut orang dalam industri, Daniel Ritchtman, lapor GameRant.
Walaupun itu sahaja butiran yang diketahui setakat ini, ramai merasakan yang khabar angin mungkin ada asasnya. Hal ini kerana satu lagi francais tersohor Bethesda, Fallout sudah pun diadaptasi oleh penerbit siri tv Westworld, Lisa Joy dan Jonathan Nolan, dan bakal ditayangkan di Amazon Prime Video.
Namun, seperti biasa, disebabkan tiada kata rasmi daripada Bethesda mahupun Netflix, anggap sajalah berita ini masih dalam status khabar angin. Apa-apa boleh berlaku selagi belum ada pengumuman rasmi.
Sekiranya laporan ini adalah sahih, apakah yang korang ingin saksikan dalam siri tv The Elder Scrolls ini?


Xbox Takkan Berada Di Tokyo Game Show – Mahu Ulangi Kejayaan Acara Mereka Sendiri Dari Tahun Lepas!

Nampaknya tiada berita baru Xbox di Tokyo Game SHow! Tapi mungkin ada khabaran dari event mereka sendiri?

Hari ini, Microsoft mengadakan sidang media di ibu pejabatnya yang terletak di Shinagawa, Tokyo Jepun untuk membentangkan acara akan datang kepada wartawan tempatan.
Semasa majlis itu berlangsung, mereka mengesahkan bahawa Xbox tidak akan berada di pameran Tokyo Game Show untuk tahun kedua berturut-turut. Tetapi mereka akan menjadi tuan rumah sekali lagi untuk acara mereka sendiri “Xbox Big Thanksgiving” (Xbox Dai Kansha-sai) pada bulan Oktober nanti.

Acara tersebut telah diadakan pada tahun lepas, dan ramai peminat yang hadir pada acara itu untuk merasai banyak permainan video seperti Rise of the Tomb Raider, Rainbow Six: Siege dan banyak lagi. Di acara itu juga mereka dapat bertemu dengan pelbagai developer termasuk Hideki Kamiya dari PlatinumGames.

Sama ada acara itu akan mengikuti jadual dan tempat seperti tahun lepas iaitu 26 September di Shinagawa, Tokyo dan 4 October di Fukushima, Osaka – masih belum diketahui. Tetapi pada tahun ini, permainan video bagi platform Windows 10 akan turut menyertai acara Xbox Big Thanksgiving tersebut.
Tokyo Game Show pula akan diteruskan dengan tarikh pameran mereka iaitu pada 15 – 18 September 2016.
Sumber : DualShockers


Overwatch 2 Akan Terus Menggantikan Game Pertama Apabila Dilancarkan Kelak

Apabila Overwatch 2 dilancarkan kelak, game tersebut akan terus menggantikan game pertama Overwatch.
Pemilik game pertama Overwatch yang tersedia installed game itu akan mendapat satu kemaskini baharu yang akan terus menukarkan game tersebut menjadi Overwatch 2 — membawakan segala perubahan yang dijanjikan untuk Overwatch 2.
Perkara ini disahkan sendiri oleh Blizzard di Reddit, lapor Gamespot.
Seperti yang kita dah tahu, Overwatch 2 telah bertukar model bisnesnya, yang mana akan dilancarkan sebagai sebuah game percuma (free-to-play).
Tarikh pelancarannya adalah pada 4 Oktober 2022 untuk PC, Xbox Series, Xbox One, PS5, PS4 dan Nintendo Switch.
Menampilkan perlawanan kompetitif online 5-lawan-5, Overwatch 2 akan membawakan fungsi cross-play dan cross-progression.
Overwatch 2 turut akan meninggalkan sistem loot box, seterusnya memperkenalkan Battle Pass.


Kedai-Kedai Tempatan Juga Umumkan Pra-Tempah PS5 Sudah Penuh, Stok Tiba Pada 15 Januari

Hari ini merupakan hari yang sibuk untuk komuniti PlayStation tempatan. Kita dah tahu bahawa hanya 30 unit pra-tempah PS5 dibuka di salah satu Sony Store oleh Sony Malaysia.
Selain mendapatkan PS5 dari Sony Store, cara untuk mendapatkan konsol terkini itu secara rasmi adalah dari kedai-kedai yang disahkan oleh Sony Malaysia. Antaranya ialah Impulse Gaming dan HeavyArm Store.
Daripada perkongsian Facebook kedua-dua kedai ini, mereka telah mengumumkan bahawa kesemua unit pra-tempah yang mereka buka dalam kelompok kedua ini, kini sudahpun penuh kerana unit-unit itu telah diberikan terus kepada mereka yang sudah meletakkan nama dalam senarai menunggu.
Stok-stok baharu PS5 ini akan mula tiba di kedai mereka pada 15 Januari 2021.
Apa yang membuatkan para pelanggan setia Impulse Gaming kecewa ialah kedai itu tidak mengumumkan langsung sebelum ini bahawa mereka menyediakan senarai menunggu yang boleh pelanggan daftar.
Sebagai salah seorang pelanggan setia Impulse Gaming, penulis juga kecewa dengan tindakan Impulse Gaming ini kerana penulis memang membuka Facebook mereka pada setiap hari untuk menjadi orang pertama yang meletakkan nama sekiranya mereka membuka senarai menunggu.

Untuk HeavyArm Store pula, rata-rata pelanggan mereka tidaklah terlalu kecewa kerana kedai itu sebelum ini pernah mengumumkan yang mereka telah membuka senarai menunggu untuk pra-tempah PS5.
HeavyArm Store juga mendedahkan yang mereka tidak lagi akan menerima senarai menunggu baharu kerana beberapa kelompok PS5 seterusnya akan diberikan kepada senarai menunggu sedia ada — menandakan sememangnya sangat ramai pelanggan yang sudah diletakkan dalam senarai menunggu kedai itu.

Setakat artikel ini ditulis, JomGaming hanya menemui dua kedai rasmi tempatan ini yang memberikan perkembangan terkini pra-tempah PS5 untuk kedai masing-masing.
Bila pula kelompok PS5 seterusnya bakal tiba?


13 Games Yang Bakal Menggegar Disember 2016!

Jom tengok apa pula yang bakal disediakan untuk gamer-gamer Disember ini!

Apollo Justice: Ace Attorney (iOS) – 1 Disember
https://www.youtube.com/watch?v=X-aFoooGy84
Dikenal sebagai Gyakuten Saiban 4 di Jepun, Apollo Justice: Ace Attorney asalnya diterbitkan untuk Nintendo DS. Game yang bergenrekan visual novel adventure ini telah mendapat sambutan positif dari peminat dan Nintendo berharap keluaran kali ini akan mengembangkan lagi pengaruh siri Ace Attorney.
Steep (Win, PS4, XBO) – 2 Disember

Berfokus pada multiplayer, Steep akan meletakkan pemain dalam arena sukan extreme musim salji seperti ski, wingsuit, serta snowboard. Pemain-pemain boleh beraksi di pergunungan Alps dalam mode pandangan first person atau third person, dimana boleh ditukar secara instant.
Super Mario Maker for Nintendo 3DS (3DS) – 2 Disember

Super Mario Maker membenarkan pemain untuk membina dunia Mario mereka sendiri disamping mencuba dunia-dunia yang telah dibina oleh pemain lain! Semasa diterbitkan untuk konsol WiiU, Super Mario Maker telah pun mendapat pelbagai pujian daripada pengkritik-pengkritik professional.
Lara Croft Go (PC, PS4, PSVita) – 4 Disember

Lara Croft Go merupakan sebuah turn-based puzzle game yang kini diterbitkan untuk platform PlayStation 4 dan PS Vita. Mengambil tema dari siri Tomb Raider, Lara Croft Go akan mencabar pemain untuk menggunakan IQ untuk menyelesaikan masalah dan cabaran yang diberikan dalam setiap pusingan. Lara Croft Go telah pun berjaya merangkul anugerah best mobile/handheld game di The Game Awards 2015.
Let It Die (PS4) – 3 Disember

Let It Die adalah sebuah game free-to-play yang bergenrekan hack and slash, dibangunkan oleh developer terkenal iaitu Grasshopper Manufacture.
Mother Russia Bleeds (PC, PS4) – 3 Disember

Mother Russia Bleeds merupakan sebuah side-scrolling game, di mana di kebanyakan situasi, karakter akan bergerak dari kiri ke kanan, atau di sesetengah situasi, ia akan bergerak dari atas ke bawah. Ia telah dilancarkan di Windows, OS X dan Linux pada 5 September 2016, dan kini dilancarkan di PS4. Ikuti review kami dalam Mother Russia Bleeds: Boleh Beli or Boleh Blah!?
Ultimate Marvel vs. Capcom 3 (PS4) – 3 Disember

Ultimate Marvel vs. Capcom 3 kini tiba ke PlayStation 4! Perlu ke kami terangkan siri fighting yang cukup terkenal ini!? Didatang dengan semua DLC, pasti ianya koleksi yang sangat menarik untuk peminat-peminat siri ini yang kini memiliki PlayStation 4.
The Last Guardian (PS4) – 6 Disember

The Last Guardian diarahkan oleh Fumito Ueda, orang yang sama yang hasilkan game epik Ico dan Shadow of the Collossus. Game ini mula dibikin sejak dari tahun 2007 lagi dan telah membuat penampilan pertamanya semasa E3 2009. Dan akhirnya, pada tahun lepas semasa event E3 2015, The Last Guardian akhirnya membuat kemunculan, setelah lebih 6 tahun menghilangkan diri.
Dead Rising 4 (PC, XBO) – 6 Disember

Tak payah nak fikir logik sangat sebab Frank West akan datang selamatkan dunia yang penuh dengan zombie dengan cara yang paling tak masuk akal! Buat masa ini, Dead Rising 4 merupakan timed-exclusive bagi Xbox One selama setahun.

Space Hulk: Deathwing (PC) – 14 Disember

Space Hulk: Deathwing adalah sebuah first-person shooter yang mengambil dunia Warhammer 40K sebagai latar belakang. Menjanjikan aksi yang penuh kegaganasan, peminat-peminat siri Warhammer pasti tidak mahu melepaskan peluang untuk mencubanya.
Super Mario Run (iOS) – 15 Disember

Super Mario Run akan diterbitkan pada 15 Disember ini untuk platform iPhone, iPod Touch, dan iPad. Ia boleh dicuba secara percuma dengan akses yang terhad dan untuk mendapat kesemua level pemain perlu membelinya pada harga USD9.99
Shantae: Half-Genie Hero (PC, PS4, PSVita, WiiU, XBO) – 20 Disember

Mendapat bantuan kewangan melalui Kickstarter, Shantae: Half-Genie Hero merupakan sebuah game yang dibangunkan oleh WayForward Technologies. Seperti siri-siri yang sebelumnya, pemain akan bermain sebagai Shantae dan melakukan eksplorasi dalam dunia 2D tetapi kali ini dengan grafik HD.
The Walking Dead: A New Frontier (PC, PS4, XBO, iOS, Droid) – 20 Disember

Berdasarkan siri komik The Walking Dead, The Walking Dead: A New Frontier akan membawa pemain kepada watak Clementine. Seperti siri sebelumnya, game yang bergenrekan point-and-click graphic adventure ini akan memaksa pemain dalam membuat keputusan di waktu-waktu genting yang akan menyentuh isu-isu moraliti.


Ubisoft Sedang Bangunkan Game Open-World Star Wars, Umum Lucasfilm

Lucasfilm Games pada minggu ini nampaknya begitu sibuk dalam mengumumkan game-game baharu terbitan syarikat yang baru dijenamakan semula itu. Dan mungkin berita terbaharu ini adalah yang terbesar setakat ini.
Lucasfilm Games telah mengumumkan sebuah game open-world Star Wars kini sedang dibangunkan oleh Ubisoft, atau lebih tepatnya Ubisoft Massive, iaitu studio yang cukup sinonim dengan pembangunan The Division yang berpangkalan di Malmö, Sweden.
Mereka menggambarkan game ini sebagai sebuah game open-world pengembaraan memfokuskan kepada penceritaan yang telah sekian lama diidamkan oleh para peminat.

We’re thrilled to announce we are working with @Ubisoft and @UbiMassive to develop a brand-new, story-driven, open-world Star Wars adventure!Learn more about the future of @LucasfilmGames in the Star Wars galaxy and beyond: https://t.co/uO1K1pivl2 pic.twitter.com/wRDccZvi3o— Lucasfilm Games (@LucasfilmGames) January 13, 2021

Pengumuman kerjasama antara Lucasfilm Games dengan Ubisoft ini sekaligus mengesahkan bahawa tiada lagi perjanjian eksklusif Lucasfilm Games dengan Electronic Arts (EA), yang mana sebelum ini untuk beberapa tahun, EA mendapat hak eksklusif untuk membangunkan game-game Star Wars bagi platform PC dan konsol.
Ini bukanlah bermakna EA tidak lagi akan membangunkan game-game Star Wars. Berita ini menandakan IP Star Wars itu akan meluaskan pembangunan game mereka kepada lebih banyak syarikat dan studio.
Dalam kenyataan yang sama, Lucasfilm Games memastikan bahawa game-game Star Wars yang pernah dan sedang dibangunkan EA seperti siri Battlefront, Jedi Fallen Order dan Squadrons akan diteruskan oleh studio-studio di bawah EA.


IKEA Kongsikan Gambar Pertama Beberapa Produk Gaming, Kerjasama Dengan ASUS ROG

September lalu, IKEA telah mengumumkan yang mereka sedang bekerjasama dengan Republic of Gamers (ROG), jenama gaming di bawah ASUS, untuk membangunkan perabot dan aksesori khas untuk gaming dengan harga yang berpatutan.
Terkini, IKEA telah memperlihatkan beberapa gambar pertama untuk beberapa produk gaming yang bakal mereka lancarkan tidak lama lagi.
Korang boleh lihatnya di bawah, antaranya seperti kerusi, meja, lampu, bantal dan lain-lain:

Sebelum ini IKEA menyatakan yang terdapat kira-kira 30 produk gaming hasil kerjasama ini akan dilancarkan. Ia akan menemui pasaran China terlebih dulu pada bulan ini, dan bermula dari Oktober 2021 ia akan dilancarkan ke pasaran-pasaran negara lain.
Siri produk ini sedang dibangunkan di Pusat Pembangunan Produk IKEA di Shanghai, China. Pembangunan ini melibatkan pereka dan jurutera dari IKEA dan ROG serta gamer profesional dan pencinta gaming di Shanghai.


Saksikan 5 Hero Asal Beraksi Dalam Trailer Terbaru Marvel’s Avengers, Akan Dilancarkan Pada Mei 2020

Dalam sidang media Square Enix di E3 2019, mereka telah memperlihatkan aksi dalam Marvel’s Avengers buat kali pertama.
Trailer terbaru ini memaparkan aksi lima hero asal Avengers – Captain America, Iron Man, Thor, Hulk dan Black Widow – bertempur bagi menyelamatkan bandar. Game ini merupakan sebuah game yang memainkan misi secara single-player ataupun co-op dalam persekitaran cinematic campaign.
Sehingga empat orang pemain boleh squad-up secara online, yang mana tiada loot box yang rawak ataupun konsep pay-to-win. Semua DLC, Hero baru atau kandungan baru lain akan datang tidak akan mengenakan sebarang caj.
Antara pelakon suara terkenal yang diumumkan akan tampil ke dalam game ini ialah para pelakon suara The Last of Us Part II, antaranya Troy Baker, Nolan North dan Laura Bailey.
Game ini turut mendedahkan yang para pemain PS4 akan mendapat beberapa kelebihan unik berbanding di platform lain seperti sesi beta lebih awal.
Jom layan trailer ini:

Marvel’s Avengers akan dilancarkan pada 15 Mei 2020 untuk PC, PS4, Xbox One dan Stadia.


Penerbit NieR: Automata Jelaskan Mengapa Tiada Perancangan Untuk Versi Xbox One Pada Masa Ini

Gamers di Xbox One masih berduka dengan game ini tidak diterbitkan di Xbox One? Ini penjelasannya.

Dalam kenyataan yang dikeluarkan penerbit game NieR: Automata, Yosuke Saito kepada Express UK, beliau telah menjelaskan mengapa game ini tidak dikeluarkan untuk Xbox One. Kata Saito:
“Buat masa ini tiada perancangan untuk melancarkan di platform ini. Sebab utama untuk ini adalah pasaran Jepun untuk Xbox One tidak mantap, jadi keputusannya adalah untuk fokus kepada PlayStation 4 berbanding pecahkan tenaga kami kepada dua platform. Kebaikan terbesar membangunkan di satu platform adalah kami tidak perlu bahagikan masa kami, membenarkan kami untuk lebih fokus kepada kualiti. Ia bukan tentang sama ada satu platform lebih baik daripada platform yang lain, tapi ia adalah dari segi pembangunan, kami boleh menumpukan lebih masa kepada satu platform.”
Beberapa bulan lalu, Saito ada menyatakan bahawa mereka sedang mempertimbangkan untuk membawa NieR: Automata ke Xbox One, serta mengumumkan sokongan PS4 Pro. Namun, nampaknya, daripada kenyataan terbaru ini, gamers di Xbox One terpaksa menyimpan hajat mereka ini.
Ramai gamers Xbox mengharapkan NieR: Automata turut diterbitkan untuk Xbox One kerana siri NieR asal, yang dilancarkan pada tahun 2010 turut dikeluarkan di Xbox 360, bersama-sama dengan PS3.

Baru-baru ini, Square Enix telah mengeluarkan video terbaru Nier: Automata, memaparkan sedikit latar belakang mengenai robot-robot android yang terdapat dalam game ini, serta memainkan sedikit emosi penonton dengan ton yang agak sedih.
NieR: Automata akan dilancarkan sepenuhnya pada 7 Mac 2017 di PS4, dan akan dikeluarkan di PC pada suatu tarikh yang belum diumumkan.


343 Industries Tidak Akan Berkongsi Sebarang Info Baru Mengenai Halo 6 Buat Masa Terdekat

Halo 6 hanya akan didedahkan apabila tiba masa yang bersesuaian.

Perkara ini telah dikongsi oleh Jeff Easterling (GrimBrother One) selaku penulis bagi studio 343 Industries melalui perkongsian beliau di HaloWayPoint. Bagi mereka yang tidak mengetahui, 343 Industries kini bertanggungjawab terhadap siri Halo selepas Bungie telah meninggalkan Microsoft.
Jeff telah menyatakan bahawa komuniti tidak akan menerima sebarang info mengenai Halo 6 dalam masa terdekat, tidak di expo Gamescom atau pun PAX yang akan berlangsung tahun ini dan ia hanya akan didedahkan apabila masa yang sesuai tiba.
Halo 6 sudah dibangunkan oleh studio 343 Industries selama setahun dan tidak akan mengetengahkan watak protagonis baru, keluaran kali ini akan berfokus kepada kisah Master Chief.


Jualan PS5 Warna Hitam Bertemakan PS2 Dibatalkan, Staf Terima Ancaman Keselamatan

Minggu lalu, JomGaming ada melaporkan tentang sebuah syarikat, Sup3r5 yang merekacipta dan menjual konsol PS5 berwarna hitam seakan bertemakan konsol PS2.
Ramai menjangkakan yang jualan ini walaupun akan mendapat sambutan hangat, tetap tidak akan berjaya kerana akan menerima tindakan undang-undang daripada Sony.
Ya betul, nampaknya jualan konsol PS5 hitam ini telah dibatalkan, namun ia bukan disebabkan oleh tindakan undang-undang oleh Sony.
Menurut VGC, akaun Twitter syarikat tersebut kini sudahpun dipadamkan. Sebelum itu, mereka sempat mengeluarkan kenyataan yang memberitahu bahawa jualan konsol tersebut tidak berjalan seperti yang dirancang. Para pembeli telah dicaj tanpa diberi pengesahan bahawa mereka telah berjaya mendapatkan konsol itu.
“Malam tadi, pasukan kami menerima ancaman terhadap keselamatan kami yang boleh dipercayai,” kata syarikat itu. “Kami mengambil ancaman ini secara serius. Kami tidak akan mengambil risiko terhadap keselamatan dan kebajikan pasukan kami, atau kesan yang boleh berlaku dalam usaha kami untuk menyampaikan tempahan anda.”
Disebabkan jualan yang cacamarba di laman web tersebut, beberapa staf syarikat tersebut telah menerima ancaman keselamatan. Apabila membuka laman web sup3r5.com, tertera mesej mengatakan yang pelancaran konsol dengan rekaan retro itu telah ditunda. Syarikat itu telah membatalkan pra-tempah semua pembeli dan akan mengembalikan wang mereka sepenuhnya dalam masa beberapa hari mendatang.
Pada asalnya, harga yang ditawarkan untuk rekaan bertemakan PS2 ini ialah USD99 (sekitar RM398) untuk controller DualSense dan USD649 (sekitar RM2,610) untuk konsol PS5. Pra-tempah ini hanya dibuka untuk bilangan unit yang agak terhad — iaitu 500 unit DualSense dan 304 unit konsol.
Nampaknya, para pemain yang mengidam sangat nak dapatkan PS5 berwarna hitam, kenalah tunggu lama lagi. Mungkin Sony akan mengeluarkan secara rasmi rekaan seumpama ini kelak?


Football Manager 2018 Akan Dilancarkan Pada 10 November Ini, Steam Kini Menawarkan Diskaun Hebat!

Game simulasi pengurusan bola sepak yang cukup popular dari Sega untuk edisi 2018 telah diumumkan tarikh pelancarannya.

Football Manager 2018 akan dilancarkan pada 10 November 2017 di PC, Mac dan Linux. Sega mengatakan bahawa maklumat lanjut tentang fungsi-fungsi terbaru yang akan ditampilkan dalam game ini kelak bakal didedahkan sekitar akhir bulan September nanti.
Korang boleh memainkan game ini dua minggu lebih awal melalui versi beta yang akan dikeluarkan. Bagaimana ingin mendapat akses kepada beta ini? Korang perlu pre-order game ini melalui kedai-kedai yang mendapat pengesahan daripada Sega.
Kesemua progress yang korang perolehi dalam versi beta ini nanti boleh dibawa ke dalam game penuh yang bakal dilancarkan pada November itu.
Steam juga sedang menawarkan tawaran yang agak hebat untuk game ini. Bagi korang yang memiliki Football Manager 2017, diskaun sebanyak 25% akan diberikan sekiranya korang melakukan pre-order untuk Football Manager 2018 sebelum 9 Oktober.
Dan kalau korang masih belum dapatkan Football Manager 2017, Steam kini menawarkan diskaun sebanyak 80%!

Selain itu, buat pertama kalinya, versi mobile dan tablet, iaitu Football Manager Mobile 2018 dan Football Manager Touch 2018 akan dilancarkan serentak dengan versi desktop.


Microsoft Dilaporkan Mahu Tawarkan Call Of Duty Dalam PlayStation Plus

Microsoft dilaporkan sedang menawarkan Sony pilihan untuk menambah Call of Duty ke dalam langganan PlayStation Plus sebagai sebahagian daripada langkah ke arah pengambil-alihan Activision Blizzard yang sedang berjalan.
Menurut Bloomberg, tawaran ini dibuat oleh Microsoft kepada Sony selepas melihat kepada siri Call of Duty yang kekal di PlayStation untuk 10 tahun akan datang jika pengambil-alihan berjalan dengan lancar.

Microsoft mengumumkan pelannya untuk membeli Activision Blizzard yang bernilai $68.7 billion. Pelan tersebut telah menaikkan kebimbangan dari beberapa pihak tentang kesannya ke atas Call of Duty kepada platform lain.
Pihak yang paling menyuarakan kebimbangan tersebut tidak lain dan tidak bukan ialah Sony. Sony menggunakan Call of Duty sebagai bantahan terhadap pengambil-alihan tersebut.

Pada bulan September lalu, Sony berkata dengan memberikan Microsoft kawalan ke atas game Activision seperti Call of Duty, perjanjian itu akan mendatangkan kesan negatif kepada gamer dan masa hadapan industri video game.
Sony percaya bahawa Call of Duty adalah francais yang tiada saingan dan perjanjian tersebut akan memberi impak kepada keekslusifan platform untuk kesemua game Activision Blizzard.
Pada bulan Oktober, Microsoft berkata jumlah pemain PlayStation adalah lebih besar daripada Xbox walaupun jika setiap pemain Call of Duty meninggalkan Sony. Dan menjadikan siri tersebut eksklusif kepada Xbox sahaja tidak menguntungkan kepada syarikat.

Tambahan pula, Microsoft juga mengumumkan bahawa pihaknya bersetuju dengan perjanjian 10 tahun untuk membawakan Call of Duty ke platform Nintendo jika pengambil-alihan Activision Blizzard berjaya.
Buat masa kini, beberapa pihak sudah mempersetujui perjanjian tersebut, termasuklah pihak berkuasa Brazil. Walau bagaimanapun ada pihak-pihak lain yang masih belum bersetuju. Terutamanya Competition and Markets Authority (CMA) yang sedang menjalankan siasatan terhadap perjanjian ini atas sebab anti-kompetitif.


Mount & Blade 2: Bannerlord Tampilkan Gameplay Lebih Ganas Dan Realistik

Apabila tentera bertembung, keindahan physics engine-nya jelas kelihatan.

Game sandbox RP Taleworld ini menampilkan 2 gameplay trailer yang menunjukkan apa yang terjadi apabila tentera bertempur sesama mereka:
Pertama adalah gameplay cavalry sergeant:

Video kedua memaparkan gameplay archer sergeant:

Mount & Blade: Bannerlord menampilkan combat system yang diperbaharui:

Sistem micro-management formasi tentera diperhalusi
AI Peprangan berdasarkan taktik tokoh peperangan dulukala seperti Alexander the Great tc
Sergeant System membenarkan commander mengagihkan unit kepada commander lain di dalam peperangan!


Dead or Alive 6 Perkenalkan NiCO – Gadis Anime Genius Dengan Gerakan Pencak Silat Halilintar!

Lama penulis peratikan – ada ke jurus buah silat si NiCO ni? Komen sikit.

Koei Tecmo dan Team Ninja telah mengumumkan karakter baru dalam fighting game Dead or Alive 6 yang akan datang. Karakter baru yang bernama NiCO ini diperkenalkan sebagai “The Lightning Technomancer” yang juga mengamalkan seni mempertahankan diri Pencak Silat.

Bukan itu sahaja, gadis yang juga saintis genius ini mampu mencantum serangannya dengan kuasa kilat elektrik halilintar (plasma discharge dalam pengumuman rasmi) serta bergerak dengan kelajuan ultra menggunakan EMF Rings.
Dalam trailer yang sama, karakter Dead or Alive yang lama turut diumumkan – seperti Kokoro dan La Mariposa. Dead or Alive 6 akan diterbitkan bagi platform PlayStation 4, Xbox One dan PC pada 15 Februari 2019. Versi arked juga dirancang bagi pasaran Jepun nanti.


Call of Duty: Black Ops 4 Dilaporkan Tiada Mode Single-Player Campaign, Bawakan Battle Royale

Bersiap sedia untuk perubahan ketara untuk siri Call of Duty yang terkenal ini.
Berdasarkan laporan oleh Polygon, Call of Duty :Black Ops 4 akan mengabaikan mode single-player campaign tradisional dan memfokuskan mode multiplayer dan Zombies.

Pembangun Black Ops 4, Treyarch dikatakan mempunyai pelan untuk memasukkan mode single-player campaign ini, tetapi terpaksa meninggalkan mode ini apabila mereka tidak mampu untuk menyiapkannya sebelum pelancaran game ini pada bulan Oktober nanti.
Dalam pada itu, Treyarch juga dikhabarkan akan memperkembangkan dan memperbaiki mode multiplayer dan Zombie yang sedia ada ini untuk menggantikan mode single-player campaign itu.

Menurut laporan dari Charlie Intel dan Kotaku pula, kedua-dua laporan itu mempunyai sumber yang mengatakan terdapat mode Battle Royale yang dicipta oleh Raven Software untuk Black Ops 4 ini.
JomBaca: Penganalisis Ramalkan CoD Black Ops 4, Anthem, Red Dead Redemption 2 Dan Banyak Lagi Akan Mendapat Mode Battle Royale

Jika khabar angin ini betul, ini adalah julung-julung kali siri Call of Duty tidak menampilkan mode campaign sejak ia pertama kali diperkenalkan pada tahun 2003.
Apa-apa pun, kita nantikan sahaja pendedahan rasmi oleh Activision pada 17 Mei ini, Call of Duty: Black Ops 4 akan dikeluarkan pada 12 Oktober untuk PC, PS4 dan Xbox One.
Apa pendapat anda tentang khabar angin ini? Adakah khabar angin ini memberikan impak kepada anda, terutama sekali kepada otai siri ini?


Susur Masa Star Wars Jedi: Survivor Terlalu Hampir Untuk Cal Kestis Tak Muncul Dalam Siri Obi-Wan Kenobi

Star Wars Jedi: Fallen Order yang dibangunkan Respawn Entertainment telah berjaya bukan sahaja dari segi jualannya, malah telah menambat hati sebahagian besar peminat Star Wars. Setelah sekian lama menanti, sekuelnya diumumkan semalam, berjudul Star Wars Jedi: Survivor.
Galaksi dan susur masa (timeline) Star Wars amatlah luas. Di sebalik bermacam filem, siri televisyen dan video game yang diterbitkan, kita jarang disajikan dengan dua kisah yang berlangsung pada susur masa yang sungguh rapat. Lucasfilm kebiasannya akan menjarakkan satu susur masa dengan satu lagi susur masa dalam tempoh beberapa tahun.
Walau bagaimanapun, dua cerita Star Wars yang paling hangat dibualkan sepanjang minggu ini memiliki susur masa yang sama atau berjalan seiring dengan terlalu rapat sekali — iaitu game Star Wars Jedi: Survivor dan siri Obi-Wan Kenobi yang baru sahaja keluar dua episod di Disney+.

Tanpa memberikan sebarang spoiler kepada korang yang belum menonton, siri Obi-Wan Kenobi berlangsung 10 tahun selepas Order 66 atau filem Revenge of the Sith.
Star Wars Jedi: Survivor pula berlangsung lima tahun selepas kejadian dalam Star Wars Jedi: Fallen Order, di mana game pertama itu berlangsung lima tahun selepas Order 66.
Dalam kata lain, Star Wars Jedi: Survivor akan berlangsung dalam tahun yang sama dengan siri Obi-Wan Kenobi, iaitu 10 tahun selepas malapetaka yang meranapkan Jedi Order.
Fakta ini membuatkan penulis terfikir: dua cerita ini terlalu rapat dan amat seiring untuk tidak bertembung, sekurang-kurangnya dalam salah satu daripadanya, atau kedua-duanya sekali.
Ramai peminat video game Star Wars mahukan Cal Kestis diangkat ke live-action, bukan semata-mata kerana susur masanya yang sama, tetapi juga disebabkan watak Cal ini bukan sahaja disuarakan oleh Cameron Monaghan, malah rupa fizikalnya juga dimodelkan daripada orang yang sama. Oleh itu, kalau ingin dijadikan live-action, Lucasfilm tidak perlu pening untuk memikirkan pelakonnya.

        View this post on Instagram            A post shared by EA Star Wars (@eastarwars)

Sedikit spoiler untuk dua episod pertama dalam siri Obi-Wan Kenobi di bawah.
Dua episod pertama juga telah membawakan kita bertemu dengan seorang Jedi baharu dan seorang lagi “Jedi temberang”. Dan ianya tidak mustahil untuk Obi-Wan bakal berjumpa dengan seorang lagi Jedi yang kita semua harapkan — Cal Kestis.

Namun, ramai juga yang berpendapat bahawa kebarangkalian untuk watak Obi-Wan Kenobi muncul dalam Star Wars Jedi: Survivor itu lebih besar untuk terjadi berbanding sebaliknya. Kita juga telah melihat beberapa watak dari live-action dan animasi Star Wars turut muncul dalam Fallen Order.
Apa-apa pun, teori dan harapan ini hanya akan terjawab apabila kita menonton episod-episod seterusnya siri Obi-Wan Kenobi dan bermain game Star Wars Jedi: Survivor yang akan dilancarkan pada tahun 2023 untuk PC, PS5 dan Xbox Series.


The Last of Us Dan Uncharted Mungkin Tidak Tercipta Sekiranya Sony Tidak Membeli Naughty Dog

Keputusan yang telah membawa kepada terciptanya dua siri game yang cukup mengagumkan ini.

Sebelum lahirnya dua siri yang menjadi kebanggaan studio ini, Uncharted dan The Last of Us, Naughty Dog terkenal dengan siri game Crash Bandicoot dan yang kemudiannya Jak and Daxter. Selepas Crash Bandicoot menjadi kejayaan yang besar kepada Sony, penerbit itu telah mendekati pengasas Naughty Dog, Jason Rubin and Andy Gavin untuk memberikan tawaran pembelian studio tersebut.
Kedua-dua mereka ini telah memutuskan untuk menjual Naughty Dog kepada Sony, dan kata Rubin, tindakan tersebut “masuk akal”. Walau bagaimanapun, keputusan tersebut pastinya bukanlah sesuatu yang mudah, dan mereka telah “menderita” mengenainya untuk beberapa ketika. Namun, Rubin telah memberitahu IGN, ia merupakan keputusan yang terbaik untuk studio itu.

“Hubungan kami dengan Sony adalah saling berkaitan, luar biasa dan mengagumkan yang pasti menguntungkan kedua-dua pihak,” kata Rubin.
“Saya fikir – mengetepikan keputusan peribadi saya – ia adalah keputusan yang tepat untuk Naughty Dog. Lihatlah di mana Naughty Dog hari ini. Sekiranya bergerak bebas (independent), saya tidak rasa Naughty Dog mampu melakukannya. Saya tidak rasa kamu akan menikmati game-game ini,” kata beliau merujuk kepada dua game yang menjadi lambang kepada Naughty Dog kini, iaitu siri Uncharted dan The Last of Us.

Baru-baru ini, kita telah digegarkan dengan pengumuman studio ini terhadap The Last of Us Part II, di mana ia dikatakan akan berkisar tentang kebencian.


Hideo Kojima Nafi Sony Akan Ambil-Alih Kojima Productions, Selepas Beliau Sendiri Muat-Naik Logo PlayStation Studios

Pada tengah hari semalam, Hideo Kojima telah memuat-naik logo PlayStation Studios di Twitter, seolah-olah mengesahkan spekulasi yang berlegar beberapa hari lalu tentang pengambil-alihan oleh Sony.
Walau bagaimanapun, kira-kira dua jam selepas memuat-naik gambar tersebut, beliau menafikan yang Kojima Productions akan diambil-alih oleh mana-mana syarikat.
“Saya mohon maaf atas salah faham ini, tapi Kojima Productions telah dan akan terus menjadi studio yang bebas,” ujar Kojima di Twitter.
I'm sorry for the misunderstanding, but KOJIMA PRODUCTIONS has been and will continue to be an independent studio. https://t.co/2M0n4ogRaa— HIDEO_KOJIMA (@HIDEO_KOJIMA_EN) April 15, 2022
Ura-ura tentang pengambil-alihan Kojima Productions oleh Sony timbul apabila banner di laman web rasmi PlayStation Studios telah dikemaskini dengan menambah Death Stranding.
Namun, setelah disemak, ramai yang berpendapat bahawa Death Stranding sememangnya merupakan sebuah game pihak pertama Sony kerana sejak awal lagi harta intelek (IP) Death Stranding dimiliki oleh Sony walaupun Kojima Productions bukan di bawah PlayStation Studios.


Gamer Buta Ini Menangis Kegembiraan Apabila Ada Kemudahan Teks-Ucapan Dalam The Last of Us 2

Salah satu nikmat yang mungkin kita selalu terlepas untuk bersyukur ialah keupayaan untuk melihat. Nikmat ini merupakan antara pancaindera yang pasti kita akan gunakan ketika bermain video game. Walau bagaimnapun, tidak semua manusia memiliki anugerah ini.
Sekiranya korang mengikuti rapat perkembangan The Last of Us Part II, tentunya maklum tentang bermacam kemudahan (accessibility) yang disediakan oleh Naughty Dog dalam game terbaharu mereka itu bagi membantu gamer yang mempunyai pelbagai ketidakupayaan.
Seorang gamer, Steve Saylor, yang memiliki ketidakupayaan untuk melihat atau buta, telah merakam dan berkongsikan reaksinya ketika mula bermain The Last of Us Part II. Reaksinya cukup menyebakkan apabila beliau menangis kegembiraan kerana kemudahan yang ada dalam game ini untuk beliau mainkan adalah sangat banyak.
“Kalian tidak akan tahu betapa bermaknanya… maafkan saya.. saya tak tahu apa nak kata. Terlalu banyak [kemudahan] di sini. Inilah apa yang kami, apa yang saya sendiri dan orang lain dalam komuniti accessibility ini, inilah apa yang kami berikan sokongan sejak sekian lama. Terlalu banyak di sini. Inilah kenapa saya lakukan apa yang saya lakukan. Inilah kenapa saya bekerja sangat kuat untuk mempromosikan kemudahan. Inilah kenapa, kerana ini adalah sangat penting.” kata Saylor yang menahan tangisannya penuh sebak.
Saksikan reaksi beliau ini di bawah:

I've been reluctant to post this.I recorded my reaction when I saw the #accessibility settings in #TheLastofUsPartII for the first time thinking it would be a fun video for posterity. I…did not expect this.This is why we do what we do. 😢Thank you @Naughty_Dog. pic.twitter.com/D5Or2B9Tfw— Steve Saylor (@stevesaylor) June 12, 2020

Dalam satu video penerangan yang beliau pernah muatnaik di channel Youtubenya, Saylor menggelarkan dirinya sebagai “Blind Gamer”, namun beliau bukanlah tidak dapat melihat langsung. Beliau mendedahkan yang beliau menghidap “nystagmus”, satu keadaan di mana matanya bergerak secara berulang-ulang ke merata-rata arah tanpa kawalan. Ini membuatkan penglihatannya sangat-sangat kabur.

Setelah menyaksikan reaksi beliau ini, JomGaming telah mencuba sendiri accessibility yang ada dalam game ini. Untuk gamer yang mempunyai ketidakupayaan seperti Saylor ini, terdapat settings yang digelar “Text-to-Speech and Audio Cues”.
Secara ringkasnya, kemudahan ini membantu para pemain dengan mengucapkan setiap teks yang ada dipaparkan di skrin. Maka, pemain yang buta ini tahu apa yang ada di skrin pada ketika itu kerana ada suara yang bercakap kepadanya. Inilah yang dinamakan “Text-to-Speech”.
Kemudian, ada pula kemudahan yang digelar “Audio Cues”. Di menu, pemain akan diberitahu bunyi apakah yang dikeluarkan oleh game apabila pemain perlu menekan sesuatu butang. Contohnya, sekiranya pemain dikehendaki menekan butang tiga segi, ada bunyi sekian sekian yang akan keluar, apabila pemain dikehendaki menekan butang X, bunyi sekian sekian akan keluar.
Justeru, apabila masuk ke dalam game, bunyi-bunyi yang spesifik ini akan dikeluarkan apabila pemain dikehendaki menekannya. Malah, suara dari game ini juga akan menyuruh dan meminta pemain untuk menggerakkan analog untuk bergerak ke hadapan, sekiranya perlu.
Sebagai pemain yang tidak pernah menggunakan Audio Cues, penulis sendiri rasakan sukar untuk mengenalpasti bunyi untuk setiap butang yang diarahkan untuk ditekan. Namun, sebagai seorang gamer yang tidak mampu melihat, seperti Saylor, pastinya mereka telah melatih keupayaan yang lebih tajam daripada individu lain, seterusnya membuatkan mereka lebih cekap untuk menangkap apakah bunyi butang yang perlu ditekan tersebut.
Korang boleh tonton dan dengar sendiri kemudahan “Text-to-Speech and Audio Cues” ini dalam video di bawah yang sempat JomGaming rakam:

Tabik spring kepada mereka yang mempunyai keupayaan pendengaran yang begitu baik seperti ini, sesuatu yang penulis sukar untuk lakukan. Setiap kekurangan itu, pasti Tuhan berikan kelebihannya di tempat lain.


Saksikan Video Deepfake Keanu Reeves Sebagai Jin Sakai Dalam Ghost of Tsushima

Trend membikin video deepfake bukan sahaja berlegar dalam filem dan siri televisyen, malah turut popular untuk video game.
Terbaharu, channel Youtube stryder HD telah memuatnaik pula video deepfake Keanu Reeves membintangi Ghost of Tushima sebagai Jin Sakai. Seperti biasa, pertukaran wajah melalui deepfake kelihatan sungguh realistik, seolah-olah itulah wajah asal dalam game tersebut.
Korang boleh saksikannya di bawah:

Sebelum ini, ada juga video deepfake yang menukar wajah Nathan Drake dalam Uncharted 4 kepada wajah Nathan Fillion.


BF4: Indonesia Umumkan Line-Up!

Beberapa jam menjelang Match Battlefield 4 Malaysia vs Indonesia, team IDN meng-upload banner diorang – dengan menamakan senarai penuh line-up pada malam nih!

Preview Line-Up Indonesia!
Secara ringkas, apa yang boleh kitaorang katakan pasal line-up nih – Squad paling kiri di poster di atas pastinya adalah squad Air Vehicle. Evopi (heli pilot) nampak gayanya akan dibantu dengan dua repairman. Jodi adalah key player pada malam ni – yang cukup terkenal dengan skill menerbangkan jet. Dan, squad-squad lain nampaknya tidak banyak berubah daripada match pada Mac lalu.
Mana Line-Up Team Malaysia?
Team Malaysia telah mengumumkan line-up beberapa hari yang lepas. Dan  korang boleh dapatkan senarai pahlawan-pahlawan negara dan semua info mengenai match nih di sini.
TANAH TUMPAHNYA DARAHKU!
Dengan Penulis sendiri akan terlibat dengan match yang penuh debaran nih – pastinya kitaorang memerlukan sokongan padu dari semua gamers Malaysia! Ayuh! MALAYSIA BOLEH!
Stay tune bersama kitaorang di JomGaming.my untuk mengetahui apakah keputusan match nih nanti!


Umpama Gameplay GTA 2 Dengan Tema Cyberpunk – Memperkenalkan Glitchpunk

Dah muak dengan game first-person shooter? Dah bosan dengan game third-person shooter? Masa untuk kembali ke top-down shooter!
Diberi judul Glitchpunk, game ini merupakan sebuah game top-down shooter yang bertemakan zaman cyberpunk. Dibangunkan oleh Dark Lord dan diterbitkan Daedalic Entertainment, game ini dijangka dilancarkan pada suku kedua 2021 (sekitar April-Jun) di platform Steam.
Game ini akan mengajak pemain untuk bergasak, menembak dan memandu dalam persekitaran masa hadapan distopia. Korang akan bermain sebagai bounty hunter dalam dunia geng jahat, kumpulan gila dan syarikat korporat yang penuh kekejaman.
Korang boleh tonton trailernya di bawah, yang mana ia mengingatkan kita kepada gameplay Grand Theft Auto 2 suatu ketika dulu.

Judul game ini sebenarnya agak menarik. Glitch dalam dunia Cyberpunk? Ehem.
Layari laman Glitchpunk di Steam kalau korang berminat.
Terima kasih, PCGamer.


Sony Tak Yakin Stok PS5 Akan Ditingkatkan Secara Drastik Sehingga Mac 2022

Sony telah menyatakan yang mereka tidak yakin yang stok PS5 akan bertambah baik secara drastik pada tahun fiskal ini, iaitu tempoh waktu yang akan berakhir pada 31 Mac 2022.
Menurut laporan VGC, ketika laporan kewangan terbaharu, Ketua Pegawai Kewangan (CFO) Sony, Hiroki Totoki mengatakan mereka tidak menjangkakan yang masalah stok konsol terbaharu itu akan selesai dalam tempoh waktu ini.
Totoki turut mendedahkan bahawa Sony kini sedang mempertimbangkan beberapa penyelesaian untuk membantu mereka mengendalikan kekurangan komponen hardware, terumatanya semikonduktor, disebabkan pandemik yang melanda dunia. Antara solusi yang sedang dipertimbangkan ialah mengubah rekaan hardware atau mendapatkan komponen dari pengedar lain.
“Seperti yang saya katakan tadi, kami menyasarkan untuk lebih banyak bilangan jualan [PS5] berbanding PS4 [dalam tahun kedua],” kata Totoki. “Tapi bolehkah kita secara drastiknya meningkatkan bekalan? Tidak, itu kemungkinan besar tidak.”
“Kekurangan semikonduktor adalah satu faktor, tapi ada juga beberapa faktor lain yang memberi kesan kepada bilangan produksi. Jadi, ketika ini, kami menyasarkan untuk menyaingi jualan tahun kedua 14.8 juta, iaitu jualan tahun kedua PS4.”
Dalam laporan yang sama, Sony mendedahkan yang jualan PS5 kini telah mencecah 7.8 juta unit di seluruh dunia sejak pelancaran pada November lalu. Dalam tempoh waktu yang sama, PS4 hanya berjaya terjual sebanyak 7.6 juta unit.
Sifirnya mudah. Sekiranya Sony berjaya meningkatkan bilangan produksi PS5, ia akan meninggalkan jualan PS4 lebih jauh kerana permintaan terhadap konsol terbaharu itu sememangnya semakin tinggi.


@jomgamingmy Bajet 2023 Memperuntukkan RM13 Juta Untuk Pembangunan Esports #shorts #jomgaming #bajet2023 #esports ♬ original sound – jomgamingmy – jomgamingmy


Fallout 4 Menakluki Rock Band 4!

Tudia! Pengaruh Fallout 4 dimana-mana. Kali ni Fallout 4 melebarkan sayap sehingga ke game Rock Band 4 pula.

Selepas ini, sesiapa yang bermain Rock Band 4 boleh memilih custome Fallout 4 Vault 111 dan yang lebih menarik lagi costume tersebut di datangkan dengan Pip-Boy.
JomBaca: Rock Band 4: Jom Jamming Di Console Pulak!!
Content ini boleh ditambah pada console PlayStation 4 dan juga Xbox One dan boleh di download secara percuma pada 8 Disember 2015 nanti.
Jom usha skit video dari Rock Band:

ADIOS!!


League of Legends: Jom Kenali Kisah Hidup (Lore) Champion Terbaru, Kayn

Artikel ini ditulis dan dikongsi oleh seorang sahabat kami, Waghih. Korang boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Champion League of Legends yang terbaru iaitu Kayn, akan mula dikeluarkan pada Patch 7.14, yang dijangka hadir pada seawal minggu hadapan. Dengan segala kemahiran beliau yang telah dipaparkan pada Public Beta Environment (PBE), ‘skin’ khas, serta alih-suara yang sudah didedahkan, cuma ada satu lagi benda yang tertinggal, iaitu kisah hidup (lore) beliau.
Kepada mereka yang suka akan cerita dan naratif dalam LoL, cerita latar belakang dan biografi Kayn sudah dikeluarkan beberapa hari yang lepas, dan beliau tampak ‘badass’ dan sesuai dengan personaliti yang dicipta oleh pihak Riot Games. Kayn juga merupakan seorang yang agak ‘psycho’.
Personaliti Kayn
Tidak seperti pahlawan dan pemberontak lain yang menggunakan pelbagai alatan senjata dan perisai untuk melakukan kejahatan kepada dunia Runeterra, Kayn menggunakan pendekatan yang berbeza iaitu – ketakutan. Kayn percaya bahawa perisai hanya memperlahankan pergerakan, dan senjata lain seperti pedang atau pisau hanyalah alatan semata-mata, dan merasakan bahawa diri beliau itulah, sebenarnya senjata.
Daripada segala peralatan yang boleh digunakan, Kayn lebih banyak menggunakan elemen menakutkan. Secara jujurnya, beliau telah mahir dengan perasaan ketakutan, dan bergantung terhadapnya ketika berlawan seperti orang lain yang bergantung sepenuhnya kepada senjata masing-masing.
Pencarian Sabit Darkin
Pemikiran sebegini sebenarnya, menyebabkan beliau begitu obses untuk mencari sabit yang telah dirasuk dan bernyawa – sabit yang mempunyai kehidupan makhluk lain iaitu ‘darkin’, yang sentiasa menunggu seseorang yang berjiwa kuat untuk menggunakan senjata ini, supaya ‘darkin’ ini boleh mengambil alih badan si pemakainya.
Ketika di mana segala makhluk bernyawa di alam League of Legends sedang berusaha untuk memusnahkan sabit ini untuk mengelakkan munculnya Champion pemusnah seperti Aatrox, Kayn pula sebaliknya mahukan sabit ini kerana ia menawarkan kuasa yang kuat. Lagipun, ia hanyalah merupakan peralatan yang telah dirasuk oleh syaitan di dalamnya. Siapa lagi yang berhak menggunakannya ?
Pernah menjadi askar Noxian dan rapat dengan Zed
Kayn telah membunuh semenjak diserap menjadi askar kanak-kanak di bawah pengawasan askar Noxian. Noxus mempunyai sejarah di mana mereka melatih orang muda atau kanak-kanak untuk berlawan dalam pertarungan skala kecil dan bertindak sebagai barisan hadapan dalam apa jua situasi, kerana mereka tahu pihak musuh akan teragak-agak untuk menyerang kanak-kanak. Kayn merupakan salah seorang daripada kanak-kanak ini.
Pada satu hari, semasa beliau bertarung dengan askar Ionian dengan hanya menggunakan sabit, Zed telah menemui Kayn dan menerima beliau dalam kumpulan ‘Order of Shadow’. Sudah tentu Kayn mempunyai keistimewaan tersendiri, yang menyebabkan Zed menaruh harapan tinggi walaupun Kayn hanyalah seorang kanak-kanak dan orang luar.
Zed sentiasa di hati Kayn.
Pergelutan Kayn dengan Rhaast
Zed dianggap istimewa oleh Kayn. Beliau memberikan hormat (mungkin terlalu hormat) kepada tuan gurunya, Zed, namun menyedari bahawa beliau mampu mengatasi Zed dari segi kuasa. Sabit ‘darkin’ ini merupakan batu loncatan yang sempurna untuk Kayn dalam mengejar kuasa hebat.
Ketika Kayn mencuri sabit ini daripada sekumpulan rombongan yang diarahkan untuk membawa senjata ini ke tempat lain, beliau berjalan merentasi dinding dengan menggunakan sihir bayangan, dan beralih dalam kegelapan, menyerang askar upahan ini satu per satu. Dengan bangganya beliau menceritakan detik-detik terakhir dan menakutkan untuk askar-askar ini.
Beliau mencapai sabit ini, dan Rhaast, makhluk ‘darkin’ ini, akhirnya telah bertemu dengan orang yang layak menggunakan senjata ini. Walau bagaimanapun, Rhaast bukan sahaja mencari pahlawan yang layak menggunakan sabit ini – beliau juga mahu mengambil alih badan si pemakainya (hanya betul-betul layak sahaja) untuk melakukan kemusnahan di dunia LoL.
Di situlah kisah Kayn bermula kini, dan kita akan bertemu dengan beliau tidak lama lagi dalam arena Summoners Rift. Corak permainan Kayn sentiasa melihatkan pergelutan beliau dalam menjadi ‘shadow assassin’ dan juga makhluk Rhaast yang perlahan-lahan merasuk Kayn untuk mengambil alih tubuh badan beliau yang kuat.
Kayn sentiasa bergelut dengan Rhaast untuk menentukan siapakah yang akan menguasai diri masing-masing. Artis : Mimi
Penutup
Kisah penceritaan Kayn daripada Riot ini sedikit sebanyak membantu kita semua untuk memahami personaliti sebenar Kayn sebelum dirasuk oleh Rhaast, dan yang paling penting, mengapa beliau begitu gila untuk menggunakan sabit berbahaya ini. Bagi pendapat penulis, Kayn mempunyai banyak kaitan dengan Champion LoL yang lain kerana beliau pernah menjadi askar Noxian, yang bermakna beliau mungkin pernah berjumpa dengan Champion berasal Noxian seperti Katarina, Darius dan Talon.
Selain itu, Shen juga mungkin mengetahui kewujudan Kayn, kerana Kayn merupakan anak murid musuh seteru beliau iaitu Zed. Apa-apa pun semakin banyak Champion baru diperkenalkan, semakin banyak hubung kait antara mereka boleh dilihat.
Sama ada ‘broken’ atau tidak Champion ini setelah dikeluarkan, kita mahu lihat adakah Kayn mampu memberikan kadar kemenangan tertinggi kepada pemain LoL, setidaknya lebih tinggi daripada kadar kemenangan Xayah dan Rakan apabila mereka sudah dikeluarkan. Jika benar Champion ini terlalu ‘power’, jangan risau sudah pasti akan ada ‘nerf’ setiap Patch yang akan datang. Kita sudah lama masak dengan ‘permainan’ daripada Riot Games.

JomBaca: League of Legends: Kayn – Champion Baru Yang Mempunyai Dua Persona Yang Berbeza!


Koleksi Game Segera PlayStation Plus Untuk Mei 2018

Bulan Mei ini tidak lengkap bagi pelanggan PS Plus tanpa koleksi game percuma!

Kita sudah pun menghampiri ke pertengahan tahun 2018 dan sudah semestinya pengguna PS Plus menantikan apakah game-game yang bakal menjadi milik mereka untuk bulan Mei akan datang.
Jom kita lihat tiga game yang bakal muncul untuk PlayStation Plus Asia (R3) dari 10 Mei sehingga 6 Jun:
Rayman Legends (PS4)

Lagenda Rayman masih lagi berterusan dalam game platformer menarik ini! Dibangunkan oleh Ubisoft, Rayman bersama rakan-rakannya Globox dan Teensies dengan satu karakter baru, Barbara melangkah masuk ke satu khemah misteri dalam sebuah hutan magik.
Tanpa mereka sedari, mereka terperangkap masuk ke dalam lukisan-lukisan lagenda. Namun, Rayman dan rakan-rakannya harus berlari, melompat, mengikut rentak muzik untuk berhadapan dengan Nightmare serta menyelamatkan dunia.
TrackMania Turbo (PS4)

Ubisoft menampilkan bukan satu tapi dua game percuma untuk PS Plus pada bulan Mei ini! Antaranya adalah TrackMania Turbo di mana anda boleh berlumba dalam 200 trek yang disediakan dalam game ini. Setiap trek mempunyai keunikan dan cabaran tersendiri.
Pemain juga boleh menghasilkan cabaran trek rekaan anda sendiri dalam Trackbuilder dan kongsikan trek asli anda serta berlumba bersama kawan-kawan anda dalam mod offline atau online multiplayer seramai 4 orang.
Eufloria HD (PS Vita)

Anda rindu untuk bermain game real-time strategy (RTS) seperti Starcraft, Homeworld atau Command & Conquer? Eufloria HD membawa pemain sebagai seorang komander Eufloria yang bertapak di asteroid.
Anda ditugaskan untuk mengurus hasil pokok dinamakan Dyson dan menggunakan biji-biji yang menghasilkan pelbagai unit seperti unit serang, pertahanan dan lain-lain untuk menakluk asteroid yang berserakan di alam semesta yang besar.
Sekiranya anda terlepas pandang game-game apa yang percuma untuk bulan April, dapatkan koleksi game segera PS Plus anda di sini sehingga ke 9 Mei.


10 Game Yang Akan Berusia 10 Tahun Pada 2023

View this post on Instagram            A post shared by JomGaming (@jomgaming)


15 Game Percuma Di Epic Games Store Sempena Perayaan Krismas